	IZVJEŠĆE O PROVEDENOM SAVJETOVANJU S JAVNOŠĆU

	
Naziv akta o kojem je savjetovanje provedeno: Nacrt Odluke o javnim parkiralištima na području grada Osijeka

	Vrijeme trajanja savjetovanja: Savjetovanje je provedeno u trajanju od 30 dana, 
odnosno od 28. srpnja 2025. do 27. kolovoza 2025.

	Cilj i glavne teme savjetovanja
	Osnovni cilj provođenja savjetovanja s javnošću je upoznavanje javnosti s Nacrtom Odluke o javnim parkiralištima na području grada Osijeka, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih prijedloga, primjedbi i mišljenja.  

1.





	Dario Polančec
	članak 10. članak 15. članak 17.

	Članak 10. Prijedlog za nultu zonu: U nultoj zoni treba biti cijela ulica Hrvatske Republike, cijela Lorenza Jagera, Trg Lava Mirskog. Vijenac Paje Kolarića i Vijenac Jakova Gotovca cijeli treba biti u nultoj zoni – puno stanova i stanara koji i ovako redovno za svoje potrebe nemaju mjesta, a zaista se radi o strogom centru Grada.
Članak 15. potrebno je regulirati dodjelu povlaštenih karti, npr. Da se u nultoj i prvoj zoni može dobiti samo jedna povlaštena karta po stambenoj jedinci, puno obitelji imaju po dva/tri auta i za sva tri dobiju povlaštenu kartu. Također treba uvesti pravilo da povlaštenu kartu ne mogu dobiti djelatnici tvrtki u nultoj i prvoj zoni. Puno je radnika koji žele parkirati pred ured i za to dobiju povlaštenu kartu, što nije u redu prema stanarima i povremenim posjetiteljima.
Također treba definirati maksimalni mogući iznos povlaštene stanarske karte po zonama, na primjer povlaštena stanarska karta u nultoj zoni ne može koštati više od sume cijene dnevne karte. Ako je dnevna parkirna karta u nultoj zoni 14 eura, mjesečna ne bi smjela prelaziti taj iznos. Cijena može biti manja, ali da je to maksimum. Ovo je potrebno da bi se zaštitili iznosi povlaštenih karata.

Članak 17. U nultoj zoni ne bi trebalo biti moguće rezervirati više od 5% parkirališnih mjesta od ukupno raspoloživog broja mjesta, ionako je nulta zona najmanja.
	Prijedlog se ne prihvaća, dijelovi ili cijele ulice već su obuhvaćene „0“ zonom, kako se radi o javnim parkiralištima interes i obveza je da ona budu dostupna svima. Naime, „0“ zona je zamišljena da bude parkiralište s vremenskim ograničenjem s ciljem poticanja veće izmjene korisnika, a sve u svrhu omogućavanja pristupa institucijama i ustanovama svim građanima. U „0“ zoni postojati će ograničenja kupnje karata, a sve u svrhu postizanja prethodno navedenog. Upravo iz razloga ograničenja koja će biti u „0“ zoni, a neće se ticati stanarskih karti ista nije zahvaćala veći broj parkirališta.


[bookmark: _Hlk207691058]Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

Prijedlog se ne prihvaća, člankom 15. Odluke definirano tko, kako i pod kojim uvjetima može rezervirati parkirališno mjesto.

	2.
	Mario Pavlović
	članak 10.
članak 11.
	Ograničavanje trajanja parkiranja na 3 sata ispred KBC Osijek je smiješno, posebno kada se zna da pregledi u KVC Osijek i nakon što ste naručeni u točno određeno vrijeme u 90% slučajeva premašuju čak i tri sata, a u slučaju da ste se sami dovezli na hitnu pomoć, pregled traje i po 5-8 sati.  Govorim iz vlastitog iskustva, kao dijabetičar, srčani bolesnik, ta napade angine pectoris. Zanimljivo je da tamo gdje je ljudima potreba i gdje znate da će zbog prirode pregleda u bolnici da ste to područje stavili u najskuplju zonu, iako te usluge koriste najranjivije skupine građana grada Osijeka.
	Prijedlog se prihvaća.
Parkirališta u Ulici Franje Mückea,  Christiana Monspergera, Ulici Josipa Huttlera i Park kraljice Katarine Kosače od Ulice cara Hadrijana do Crkvene ulice svrstavaju su iz zone „0“u zonu „I“.


	
3.
	Dean Bekić
	Članak 15.
	Vjerujem da postoji veliki broj građana koji na korištenje imaju službeno vozilo te ga kao takvog koriste od 0-24, kao jedino vozilo.
Pronaći način da i oni dobiju stanarsku kartu po adresi stanovanja, jer za svako vozilo tvrtka može izdati rješenje na temelju registarski oznaka tko njime upravlja i na kojoj adresi stanuje osoba koja njime upravlja.
Nekako mi se ne čini u redu da osoba kojoj je službeno vozilo ujedno i jedino vozilo za parkiranje ispred vlastite kuće mora plaćati dnevne karte ili punu cijenu mjesečne karte. 
S druge strane netko tko posjeduje više vozila za svako od njih ima stanarsku kartu
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).



	4.
	Snježana Jakšić
	Članak 15.
	Kao stanovnica, po novom, plave zone (I. zone) u Osijeku, izražavam zabrinutost i protivljenje dijelu odredbi predložene Odluke o javnim parkiralištima.
Stanarska parkirališna karta u prethodnim godinama iznosila je 50 kuna mjesečno (za strogi centar, tada I. zona, na Vijencu Paje Kolarića), a već tada je bilo otežano pronaći slobodno mjesto, s obzirom na to da broj vozila u gradu značajno premašuje broj parkirnih mjesta. Ako se sada uvodi novi sustav naplate, očekujem jasno propisane i povoljne uvjete za stanare, kao i sustav koji jamči pravo na parkiranje u neposrednoj blizini adrese stanovanja.
Također, protivim se modelu gdje se cijena rezerviranog mjesta koristi kao referenca za određivanje visine stanarske karte. Građani koji žive u zoni naplate ne mogu i ne smiju plaćati najamninu za prostor koji Grad nije u stanju fizički osigurati, ni garantirati njegovo postojanje.
Očekujem sljedeće izmjene ili nadopune u prijedlogu Odluke:
1. Uvođenje povlaštenih stanarskih parkirališnih karata s cijenom sukladnom prijašnjoj praksi (do 10 € mjesečno). 2. Precizno definiranje prava stanara na parkiranje unutar ulice ili mikrolokacije stanovanja. 3. Jasno istaknuta razlika između stanarskog prava na parkiranje i rezerviranog mjesta za pravne osobe, kako ne bi došlo do pogrešnih tumačenja i inflacije cijena. 4.Redovno ažuriranje broja dostupnih mjesta i digitalna platforma za informaciju o popunjenosti, kako građani ne bi bespotrebno kružili kvartom.
Također, apeliram da se stanarske karte ne vežu isključivo za jednu ulicu ili lokaciju, već da vrijede za čitavu I. ili zonu mjesečne karte, po uzoru na praksu grada Zagreba. U suprotnom, građani će plaćati uslugu koju ne mogu koristiti jer je zona prespecifično definirana i ne nudi realnu mogućnost parkiranja.
U prethodnom modelu, dok sam stanovala na Trgu slobode i u Jagerovom prolazu, bila sam ograničena isključivo na parkiralište Vijenac Paje Kolarića dok u Jagerovoj ulici nisam smjela parkirati sa postojećom mjesečnom kartom. Takav sustav nije bio funkcionalan niti pravedan te se nadam da nova odluka neće ponoviti te iste pogreške.
Molim vas da uzmete u obzir da građani nisu odgovorni za višegodišnje zanemarivanje prometne infrastrukture, a dobar dio ni za rast broja vozila. Još uvijek imam jedno, ne dva ili tri vozila. Ova Odluka ne bi smjela služiti kao dodatni teret kućnim budžetima, već kao prilika za pravičnije, transparentnije i humanije upravljanje javnim prostorom.
Također, važno je uzeti u obzir situacije građana koji žive i rade unutar naplatnih zona. U takvom slučaju, jedan korisnik može biti prisiljen na plaćanje dviju mjesečnih parkirališnih karata, jedne u blizini mjesta stanovanja i druge u blizini radnog mjesta. Takav model nije održiv ni pravedan te bi trebalo razmotriti integrirane ili kombinirane karte za građane koji obavljaju dnevne migracije unutar naplatnog sustava, osobito u službama koje nemaju osiguran parking za zaposlenike.

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).


	5.
	Aleksandar Lukadinović, voditelj Područnog ureda sindikata hrvatskih učitelja 
	članak 16.
	SHU predlaže da se u Čl. 16. Kao korisnika rezerviranih parkirališnih mjesta navedu udruge koje imaju svoja sjedišta u navedenim zonama parkirališta.

	
Prijedlog se ne prihvaća, člankom 15. Odluke definirano tko, kako i pod kojim uvjetima može rezervirati parkirališna mjesta, a sve u skladu s zakonskom regulativom za navedeno.

	6.
	Vera Bilandžić
	članak 15.
	Molim da se u Odluci o javnim parkiralištima na području grada Osijeka jasno definira tko ima pravo na povlaštenu parkirališnu kartu. Nigdje u nacrtu odluke ne stoji odnosi li se to na stanare u području  označenih zona parkiranja. Vrijedi li i dalje kao u Pravilniku o organizaciji i načinu naplate parkiranja iz 2013.: „Članak 9. Povlaštena stanarska karta je mjesečna karta koja se izdaje vlasniku osobnog vozila koji ima prebivalište ili boravište u zoni naplate parkiranja.“?
Dosada je cijena povlaštene mjesečne karte za stanare bila 6,64 €. Nadam se da neće biti većih razlika u cijeni za stanare obuhvaćene naplatom parkiranja.
Odnosi li se povlaštena parkirališna karta na ulicu (i obližnje ulice) u kojoj je boravište/prebivalište ili na cjelokupnu zonu? Naime, pojedine ulice nemaju dovoljan broj parkirališnih mjesta u odnosu na broj stanara. 
Povlaštena stanarska karta je mjesečna karta koja se izdaje vlasniku osobnog vozila koji ima prebivalište ili boravište u zoni naplate parkiranja i vrijedi za cjelokupnu zonu parkiranja u kojoj je boravište ili prebivalište vlasnika osobnog vozila.
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplato propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).


	7.
	Vlado Flinčec
	članak 10.
članak 16.
članak 17.
	Naplata parkinga kao što je nekoć bila nije loša stvar, no po trenutnom nacrtu je, laički rečeno, porez na zrak. Obuhvaća previše lokacija koje ne bi trebalo. U slučaju Dubrovačke ulice, u kojoj i sam stanujem, koja po novome pripada II. zoni (lokacija 16), riječ je o rezidencijalnoj ulici gdje je jedino potencijalno mjesto zadržavanja ugostiteljski objekt Medin Podrum, koji ne nudi privatan parking svojim posjetiteljima.
Prema nacrtu, građane koji žive u toj, ali i drugim ulicama, a kojima nije osiguran privatan parking unutar zgrade stanovanja, svojevrsno se kažnjava zbog posjedovanja osobnog vozila. Ovim bi se nacrtom potaknulo one građane koji žive u zgradama s privatnim parkingom da se parkiraju na svoje parkirno mjesto unutar zgrade te tako ne zauzimaju parkirno mjesto na ulici onima koji to nemaju, no svojevrsno se kažnjava one koji tu mogućnost nemaju.

Predlažem reviziju nacrta gdje bi se detaljnije proučilo koje su ulice rezidencijalne te se u njima ukine novi sustave naplate parkinga.
U slučaju da se ipak odlučite za naplatu parkinga po zonama, bilo bi u redu da omogućite građanima koji to žele, a koji žive u tim ulicama, osigurana parkirna mjesta po principu označeno mjesto tablicom vozila (kao što je slučaju u npr. Radićevoj ulici u Zagrebu).
Članak 10.: Trebalo bi pobliže definirati parkirališne zone ovisno o kakvim je ulicama, odnosno naseljima, riječ.
Članak 16: Rezervacija parkirališnih mjesta ne bi se trebala odnositi samo na državna i poslovna tijela, već i na građane koji stanuju u ulicama koje su obuhvaćene po novom sustavu naplata, odnosno stavljene u jednu od tri zona naplate.
Članak 17: U slučaju građana kojima bi se po mom prijedlogu trebalo omogućiti parkirno mjesto, ove cijene su neprihvatljive jer većini građana bi to značilo odvajanje ogromnog dijela mjesečnih prihoda na parkirno mjesto. Osobna vozila mnogima su danas potreba, ne luksuz. Samim time i osigurano parkirno mjesto bi trebalo biti potreba, a ne luksuz.
	Prijedlog se ne prihvaća, Člankom 10. definirane su zone i ulice unutar zona. Parkirališna mjesta su javna dostupna svima pod jednakim uvjetima u skladu s Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) koji će biti doneseni u skladu s navedenim zakonom.
Prijedlog se ne prihvaća, Člankom 15. Odluke definirano tko, kako i pod kojim uvjetima može rezervirati parkirališna mjesta, a sve u skladu s zakonskom regulativom za navedeno.

	8.
	Tomislav Uljević
	Članak 10.
	Izuzeće od naplate parkinga ispred zgrade na adresi Sv.Ana 77/ 79 Osijek, kčbr. 3784/2 k.o. Osijek. 
	Prijedlog se ne prihvaća. Parkirališna mjesta su javna dostupna svima pod jednakim uvjetima u skladu s Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) koji će biti doneseni u skladu s navedenim zakonom.


	9.
	Krunoslav Kurilj
	Članak 10.
	
Izuzeće od naplate Vodeničke ulice

	Prometni elaborat obilježavanja parkirališta je u izradi. Njime će se utvrditi postoje li mogućnosti obilježavanja parkirališta ne samo u predmetnoj ulici, već i u ostalim ulicama sličnih karakteristika.

U slučaju izuzeća Vodeničke ulice iz sustava naplate parkiranja, ista će biti znatno opterećenija prometom u mirovanju.

Obilježavanjem parkirališnih mjesta stanari stječu uvjete za ostvarivanje prava na stanarske karte, dok za ostale korisnike vrijede odredbe ove Odluke i Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) koji će biti doneseni u skladu s navedenim zakonom.

	10.
	Domagoj Jezerčić
	
	Trebao bih se napraviti, urediti  i naplaćivati parking u ulici J .J. Strossmayera ispred kućnog broja 41 kojeg sam ja vlasnika, a koje je poslovno stambena zgrada ispred koje ljudi staju maltene ispred vrata sa svojima automobilima, molio bih da razmotrite taj prijedlog, a u prilogu šaljem fotografije kako to izgleda.


	Prijedlog se  prihvaća, navedena ulica nalazi se unutra „II“ zone, te će ista biti u sustavu naplate. Projektom obilježavanja parkirališta projektant će definirati položaj parkiranja i obilježavanje istog. Rekonstrukcijom Ulice J. J. Strossmayera predmetna površina biti će uređena sukladno građevinskoj projektnoj dokumentaciji.

	11.
	Davor Klišković
	članak 15.
	Pročitao sam Prijedlog odluke o javnim parkiralištima u Osijeku za koji traje javna rasprava do 27.08.Ne spominje se, kao što je to do sada bilo, parkirna karta za invalide, HRVI.Imao sam takvu kartu dok je usluge obavljao Elektromodul.Hoće li se omogućiti parking za imatelje statusa HRVI. Konkretno, ja sam iz Slavonskog Broda i u Osijeku tražim mjesečnu parkirnu kartu,U sada 0 zoni ili u svim zonama (kao do sada) ?

	Primjenjivat će se odredbe Zakona o povlasticama u prometu („Narodne novine“ broj 133/23).

	12.
	Josip Marković
	članak 11.
članak 15.
	Kao građanin Osijeka, nakon što sam pročitao nacrt nove Odluke o javnim parkiralištima, želim predložiti sljedećih šest poboljšanja koja bi učinila naš parkirni sustav pravednijim i dostupnijim svim građanima.
PRIJEDLOG 1: POVLAŠTENE PARKIRNE KARTE ZA SOCIJALNO UGROŽENE
Predlažem uvođenje povlaštenih parkirnih karata s 50% popustom za umirovljenike s niskim mirovinama, studente, osobe s invaliditetom i obitelji s troje ili više djece.
Mnogi naši sugrađani imaju ograničene financijske mogućnosti, a parking u centru postaje sve skuplji. Umirovljenici s malim mirovinama često se odriču odlaska u centar zbog troškova parkiranja. Studenti su važan dio našeg grada, a obitelji s više djece zaslužuju podršku. Ovakve karte omogućile bi svima jednaku pristupačnost gradskom centru.




PRIJEDLOG 2: BESPLATNO PARKIRANJE ZA KRONIČNE BOLESNIKE I STARIJE GRAĐANE
Predlažem besplatno parkiranje u zoni 0 do 3 sata za kronične bolesnike koji se redovito liječe u KBC-u, osobe starije od 70 godina i pratitelje osoba s teškim invaliditetom.
Odlazak u bolnicu već je dovoljno stresan, a briga oko parkiranja dodatno opterećuje pacijente i njihove obitelji. Stariji građani često imaju ograničenu pokretljivost i trebaju više vremena za obavljanje potreba. Pratitelji teških invalida pružaju neprocjenjiv društveni doprinos i zaslužuju podršku.
PRIJEDLOG 3: PRODUŽENJE MAKSIMALNOG VREMENA PARKIRANJA U ZONI 0 NA 5 SATI
Predlažem povećanje maksimalnog vremena parkiranja u zoni 0 oko KBC-a s trenutnih 3 na 5 sati.
Pregledi u KBC-u često traju duže od 3 sata, posebno specijalistički pregledi gdje pacijenti moraju čekati na rezultate ili posjetiti više odjela.
PRIJEDLOG 4: PARK & RIDE SUSTAV NA RUBOVIMA GRADA
Predlažem uspostavljanje Park & Ride parkirališta na strateškim lokacijama s besplatnim parkiranjem uz kupnju karte za javni prijevoz.
Centar grada je sve zagušeniji prometom. Ljudi iz okolnih naselja i drugih gradova često dolaze u Osijek jer su zaposleni u gradu. Park & Ride sustav omogućio bi im da ostave auto na rubu grada i nastave javnim prijevozom, što bi smanjilo gužve u centru.
PRIJEDLOG 5: MODERNIZACIJA KROZ MOBILNU APLIKACIJU
Predlažem obvezno uvođenje mobilne aplikacije za parkiranje i pametnih senzora koji pokazuju dostupna mjesta.
Živimo u 21. stoljeću, mobilna aplikacija je obavezna kao dio digitalizacije. Ovakva aplikacija bi olakšala kupovinu povlaštenih karata. Uz svu najavljenu modernizaciju nadzora parkinga potrebno je uvesti i prikaz slobodnog parkinga u pravom vremenu. Takav prikaz bi smanjio vrijeme traženje parkinga, a posljedično i broj vozila na cesti koji kruži i traži parking.
PRIJEDLOG 6: POVLAŠTENE MJESEČNE KARTE ZA STANARE NASELJA KAO ŠTO SU VIJENAC IVANA MEŠTROVIĆA I VIJENAC MURSE
Ta i slična naselja gdje su pretežno stambene zgrade trenutno muku muče s nedostatkom parkinga, uvođenje naplate će sigurno uvesti i red u nekoj mjeri. Ali ekonomski je to veliki teret za stanare takvih naselja. Prijedlog je da se tim ljudim omogući kupnja povoljnih mjesečnih karata za njihovo naselje kako bi imali pristup mjestu svog stanovanja.
Pravo na takvu kartu bi se trebalo dodijeliti prema popisu koji sastavlja predstavnik stanara svake zgrade i ograničit na broj stanova u zgradi, kako bi se izbjegla zloupotreba. Ako bi se tako nešto dodjeljivalo samo prema mjestu boravišta ili prebivališta to bi dovelo u problem veliki broj ljudi koji nisu u mogućnosti prijaviti boravište ili prebivalište na toj adresi. Zakonski bi svi to morali, ali moramo biti svjesni da neki stanodavci jednostavno to ne žele dopustiti svojim stanarima ili su van zemlje i ne planiraju dolaziti ovdje samo kako bi se njihov stanar prijavio
	

1. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) koji će biti doneseni u skladu s navedenim zakonom.






2. Prijedlog se ne prihvaća, navedena parkirališta biti će svrstana u I zonu u kojoj je vrijeme korištenja parkirališta nije ograničeno. Sustav naplate parkiranja omogućava veću dostupnost većem broju korisnika  uzimajući u obzir načela jednakosti i pravednosti.  U zoni KBC-a ispoštovani su uvjeti iz članka 52. Tehničkih propisa o osiguranju pristupačnosti građevina osobama s invaliditetom i smanjene pokretljivosti („Narodne novine“ broj 12/23), odnosno postoji dovoljan broj parkirališta za osobe s invaliditetom koja su obilježena znakom pristupačnosti.
  

3. Prijedlog se prihvaća.
Parkirališta u Ulici Franje Mückea,  Christiana Monspergera, Ulici Josipa Huttlera i Park kraljice Katarine Kosače od Ulice cara Hadrijana do Crkvene ulice svrstavaju su iz zone 0 u zonu I.

4. Ovakav model naplate moguć je, no u ovom trenutku ne postoji izgrađena infrastruktura za isto. Studija prometa koja se planira izraditi pokazati će potrebu istoga, a ova će se Odluka ako ista pokaže potrebu za Park & Ride modelom naplate izmijeniti.



5. Bit će implementiran suvremeni sustav naplate koji će omogućiti više načina plaćanja parkirališnih karata.





6. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).



	13.
	Mario Vekić
	članak 15.
	Ne znam da li će  ostati  opcija da HRVI  uz rješenje o invalidnosti imaju i dalje opciju da na svoje vozilo plaćaju 6.40 eura mjesečno pri uvođenju novog sustava parkiranja

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplato propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	14.
	Vesna Bjelotomić, Zvjezdana Maras, Ivana Marčinko
	članak 10.
	Kako smo označeni- II  zona,  je za nas neprihvatljivo, jer mi stanujemo u naselju, nemamo direktni izlaz na prometnicu, već raspolažemo prolazom kroz koji se ne mogu mimoići 2 auta. Dajemo Vam na pažnju da su veliki broj stanara umirovljenici sa vrlo malim mirovinama i od svoje mirovine od cca 400 eura, ne mogu odvajati 300,00  eura za rezervirano parkimo mjesto, a mali gradski auto sto posjeduju sluzi im za odlazak kod doktora ili tržnice i druge osnovne životne potrebe. Smatramo da rezervirano mjesto nije pogodno iz financijskih razloga (preskupo je) i za one koji rade, jer su i primanja radnika vrlo mala i veliki broj ima minimalnu placu u neto iznosu od 760,00 eura. Pa Vas pitamo kako netko tko ima takva primanja, može mjesečno odvojiti iznos koji ste vi naznačili u prijedlogu. Predlažemo da parkima mjesta u naseljima i na našoj adresi bi morala ostati u statusu u kojem su bila i do sada- slobodno parkiranje, odnosno besplatno.
U krajnjoj opciji, a da bi vi ostvarili prihod, mislimo da bi primjereni mjesečni zakup za parkima mjesta u naseljima II  zone, smio iznositi najviše do cca =30,00 eura mjesečno za mjesečnu parkimu kartu, a koju bi mogli imati samo vlasnici stanova, a koji bi svoj stambeni status dokazali osobnom iskaznicom ili potvrdom o prebivalištu, te na taj način koristili to pravo.
	Uvođenjem u naplatu parkirališta stanari stječu uvjete za dobivanje stanarskih karti, ne rezerviranih mjesta s cijenama propisanih člankom 17. ove Odluke. Stanarske karte, uvjeti dobivanja, pridružena područja za stanarske karte i cijene istih nisu predmet ove Odluke.

	15.
	Vida Majdandžić
	članak 15.
	Zaposlenica Ravnateljstva civilne zaštite, Područni ured Osijek, Gornjodravska obla 95-96. 
Kao zaposlenica navedenog Ureda svakodnevno putujem osobnim automobilom iz Brođanaca u Osijek. Ured nam se nalazi u stambenoj zgradi na Gornjodravskoj obali 95-96 koja će ovim biti uvrštena u zonu naplate parkiranja. S obzirom na navedeno, da nemam druge mogućnosti dolaska na posao MOLIM da se nama zaposlenicima, a ima nas u uredu oko 90% takvih omogući kupovina mjesečne parkirne karte kao i stanarima, dakle stanarske mjesečne karte.
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	16.
	Dominik Jerbić
	članak 15.
	Besplatno pakiranje za pripadnike - djelatnike žurnih službi u gradu Osijeku (civilna zaštita, policija, hitna medicinska pomoć, vatrogasci, hgss, crveni križ). Oslobađanje iz sustava naplate javnih parkiranja za pripadnike žurnih službi uz dostavljanje dokaza isporučitelju komunalne usluge i izdavanja rješenja o oslobađanju naplate parkiranja.
 
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	17.
	Nataša Valentin
	članak 15.
	Besplatno pakiranje za pripadnike - djelatnike žurnih službi u gradu Osijeku (civilna zaštita, policija, hitna medicinska pomoć, vatrogasci, hgss, crveni križ). Oslobađanje iz sustava naplate javnih parkiranja za pripadnike žurnih službi uz dostavljanje dokaza isporučitelju komunalne usluge i izdavanja rješenja o oslobađanju naplate parkiranja.
 
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	18.
	Sandra Karalić
	članak 15.
	Mogućnost povlaštenog parkiranja za osobe s invaliditetom u svim zonama parkiranja, kao što je bilo u vrijeme bivšeg koncesionara. Naime,
u mnogim slučajevima nedostaje slobodnih parkirnih mjesta za osobe s invaliditetom.

	Primjenjivat će se odredbe Zakona o povlasticama u prometu („Narodne novine“ broj 133/23).

	19.
	Igor Kraljević
	članak 15.
	Predlažem da svim HRVI i dalje zadrže pravo na pretplatu za sve zone naplate parkinga uz primjerenu novčanu naknadu.
	Primjenjivat će se odredbe Zakona o povlasticama u prometu („Narodne novine“ broj 133/23).

	20.
	Dario Lacović
	članak 15.
	Besplatno pakiranje za pripadnike - djelatnike žurnih službi u gradu Osijeku (civilna zaštita, policija, hitna medicinska pomoć, vatrogasci, hgss, crveni križ). Oslobađanje iz sustava naplate javnih parkiranja za pripadnike žurnih službi uz dostavljanje dokaza isporučitelju komunalne usluge i izdavanja rješenja o oslobađanju naplate parkiranja.

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	21.
	Mario Bogdanović
	članak 15.
	Kao zaposlenici II. policijske postaje Osijek i Službe inspekcijskih poslova potrebno je da nam odobrite povlaštene karte za parking 
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	22.
	Doma HV „Brigadir Ivan Rebrina“
	Članak 10.
	Primjedba se odnosi na Prijedlog Odluke o javnim parkiralištima na području grada Osijeka. Interes MORH-a i OS RH je da u suradnji s Gradom Osijekom osigura sigurnosnu zonu oko vojne lokacije Doma HV „Brigadir Ivan Rebrina“. Sigurnosna zona oko navedene lokacije obuhvaća parkirališna mjesta, kako slijedi:
- Ulica Dobriše Cesarića broj 1B, ispred ulaza u zgradu Doma HV „Brigadir Ivan Rebrina“ Osijek, broj obilježenih  parkirnih mjesta: 19 (devetnaest), koji do sada nisu bili obuhvaćeni naplatom parkiranja.
- Ulica Istarska, ispred ulaza u zgradu Doma HV „Brigadir Ivan Rebrina“ Osijek, broj obilježenih parkirnih mjesta: 10 (deset), koji su do sada bili obuhvaćeni naplatom parkiranja te vatrogasni prilaz.
- Ulica kralja Zvonimira broj 1B, ispred sjevernog ulaza u zgradu Doma HV „Brigadir Ivan Rebrina“ Osijek i ulaza u restoran Pleter d.o.o., broj obilježenih parkirnih mjesta: 14 (četrnaest), koji do sada nisu bili obuhvaćeni naplatom parkiranja.
U navedenom objektu smješteno je „Zapovjedništvo za obuku i doktrinu“ i druge cjeline Ministarstva obrane Republike Hrvatske, Oružanih snaga Republike Hrvatske, odnosno, više od 100 korisnika s  43 parkirališna mjesta.
Izuzimanje parkirališnih mjesta oko vojne lokacije Doma HV „Brigadir Ivan Rebrina“ iz javnog sustava naplate parkirališta. Time bi se osigurala sigurnosna zona  ključna za zaštitu vojnog objekta i djelatnika. Ova mjesta bi koristili isključivo djelatnici Oružanih snaga i pripadnici Ministarstva obrane koji posjeduju sigurnosnu provjeru, čime bi se osigurala kontrola pristupa i povećala opća sigurnost područja. Dodatno, ova mjera bi pridonijela i zaštiti civilnog stanovništva od potencijalnih opasnosti usmjerenih prema vojnom objektu.
Predlažemo novi članak koji glasi: 
“ Odredbe ove Odluke ne odnose se na sigurnosnu zonu oko vojnog objekta Doma HV „Brigadir Ivan Rebrina“ na kojem se nalaze parkirališna mjesta (ukupno 43) koja, bez naplate, isključivo koriste Oružane snage Republike Hrvatske i pripadnici Ministarstva obrane Republike Hrvatske koji posjeduju sigurnosna uvjerenja.“

	Prijedlog se djelomično prihvaća.
Zbog potrebe osiguranja posebnih uvjeta sigurnosti radi zaštite interesa obrane na određenom području određenih Zakonom o obrani („Narodne novine“ broj: 73/13,75/15,27/16,110/1730/18,70/19 i 155/23), Pravilnikom o zaštitnim i sigurnosnim zonama vojnih lokacija i građevina („Narodne novine“ broj: 122/15) i Stupnjevima i mjerama zaštite snaga u Oružanim snagama (KLASA: OGR-084-01/17-01/1, URBROJ: 512-06-17-44) od 06. listopada 2017. iz sustava naplate parkiranja izuzimaju se parkirališnih mjesta u Ulici Dobriše Cesarića 1B, ispred ulaza u zgradu Doma HV „Brigadir Ivan Rebrina“ Osijek, parkirališnih mjesta u Ulici kralja Zvonimira 1B, ispred sjevernog ulaza u zgradu Doma HV „Brigadir Ivan Rebrina“ Osijek, parkirališno mjesto u Istarskoj ulici, kod ulaza u objekt.





	23.
	Marina Cigrovski
	članak 15.
	Zaposlenica Ravnateljstva civilne zaštite, Područni ured Osijek, 
Gornjodravska obala 95-96. Kao zaposlenica navedenog Ureda svakodnevno putujem osobnim automobilom iz Donjeg Miholjca u Osijek. Ured nam se nalazi u stambenoj zgradi na Gornjodravskoj obali 95-96 koja će ovim biti uvrštena u zonu naplate parkiranja. S obzirom na navedeno,da nemam druge mogućnosti dolaska na posao MOLIM da se nama zaposlenicima, a ima nas u uredu oko 90% takvih omogući kupovina mjesečne parkirne karte kao i stanarima, dakle stanarske mjesečne karte.
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	24.
	Dunja Ujvary Cseh
	članak 15.
	Zaposlenica Ravnateljstva civilne zaštite, Područni ured Osijek, 
Gornjodravska obala 95-96. Kao zaposlenica navedenog Ureda svakodnevno putujem osobnim automobilom iz Slavonskog Broda u Osijek. Ured nam se nalazi u stambenoj zgradi na Gornjodravskoj obali 95-96 koja će ovim biti uvrštena u zonu naplate parkiranja. S obzirom na navedeno,da nemam druge mogućnosti dolaska na posao MOLIM da se nama zaposlenicima, a ima nas u uredu oko 90% takvih, omogući kupovina mjesečne parkirne karte kao i stanarima, dakle stanarske mjesečne karte.
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	25.
	Građanin
	članak 10.
članak 11.
	Parkiranje oko bolnice ograničeno na 3 sata je prekratko, pošto se neki pregledi i zahvati rade dulje od 3 sata

	Prijedlog se prihvaća.
Parkirališta u Ulici Franje Mückea,  Christiana Monspergera, Ulici Josipa Huttlera i Park kraljice Katarine Kosače od Ulice cara Hadrijana do Crkvene ulice svrstavaju su iz zone 0 u zonu I.

	26.
	Stanari Sjenjak 89-97
	članak 10.

	Obraćam vam se u ime stanara Sjenjaka 89 - 97. u vezi uvrštavanja naplate parkinga na Sjenjak.Mi smo zgrada koja ima 92 stana i 3 lokala i parking nam je mal za našu zgradu jer nam parkiraju vozila i kombi vozila koji ne gravitiraju našoj zgradi a parking mjesta ima samo 40 plus 2 invalidska.Parkiraju i vozila iz zgrada  s Divaltove ulice koji imaju parking u svojim dvorištima a parkiraju na Sjenjaku.. Također parkiraju i kombi vozila firmi koje djelatnici dovoze i ostavljaju preko noći tako da mi nemamo kao stanari gdje parkirati. Molili bi da se naplata parkiranja uvede i na Sjenjaku kao i na Ivanu Meštroviću.Neki stanari se bave i prodajom auta i imaju 4 . 5 auta parkirani na parkingu.
Uvrstiti Sjenjak u II zonu naplate
	Prijedlog se ne prihvaća.
Pratit će se situacija prometa u mirovanju te po uspostavi sustava naplate i na temelju činjeničnog stanja razmotriti proširenje sustava naplate i na predloženo naselje.



	
27.
	IMEP d.o.o.
	članak 15.
	Predlažemo pravo na kupnju povlaštene parkirališne karte na području u zonama u kojima se naplaćuje parkiranje za obrtnike, pravne i fizičke osobe, osobe koje obavljaju samostalnu djelatnost koje koriste poslovne prostore unutar tog područja ili imaju sjedišta. 
Obzirom da je i Grad Zagreb omogućio svojim građanima isto, molimo da se naš prijedlog uzme u obzir.
Link na https://www.zagrebparking.hr/djelatnosti/javna-parkiralista/cijene-i-vrste-parkiralisnih-karata/povlastena-parkiralisna-karta-230/230

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	28.
	Ivan Baćani
	članak 15.
	Da im se omogući parkiranje s eu dozvolom na SVA parkirna mjesta obzirom na nedostatak parkirališta za invalide  u gradu Osijeku pa i prevelike udaljenosti od odredišta. Prije odbacivanja radi „nemogućnosti“ prihvaćanja a napose prije neprimjernih komentara ovog prijedloga, vidi iskustva drugih sredina napose  grada Crikvenice .. a imaju nemali problem parkiranja

	Primjenjivat će se odredbe Zakona o povlasticama u prometu („Narodne novine“ broj 133/23).

	29.
	Građanin
	članak 15.
	Osobni/ sam, ali vjerojatno veći broj građana koji koriste 24h službeno vozilo imaju isti zahtjev.
„Povlaštenu kartu može imati korisnik vozila koje nije registrirano u Osijeku i nije njegov vlasnik, ali da ima prebivalište na lokaciji gdje koristi parking.“ 
Pojašnjenje: 24 h sam korisnik  službenog vozila tvrtke u kojoj sam zaposlen (registrirana u Zagrebu), a vlasnik vozila je leasing kuća iz Zagreba. Zbog navedenog nisam mogao imati povlaštenu kartu iako sam rođen i živim u Osijeku već 53 godine. 



	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	30.
	Stanar Vij. I. Meštrovića
	članak 10.
članak 15.
	Poštovani, obraćam Vam se kao stanar naselja Vijenac Ivana Meštrovića, u sklopu javnog savjetovanja o Nacrtu Odluke o javnim parkiralištima. Želim izraziti nezadovoljstvo planiranom naplatom parkiranja u našem kvartu koji je istovremeno i stambeni i studentski. Lokacija je odlično prometno povezana i atraktivna, i s razumijevanjem prihvaćam potrebu da Grad modernizira sustav naplate parkinga. Međutim, želim izraziti osobnu zabrinutost i neslaganje s naplatom. Inače sam iz Đakova, ali zbog studija živim u Osijeku u stanu svojih roditelja. Iz Đakova dolazim vlastitim automobilom i većinu tjedna sam u Osijeku, za što mi je parkirno mjesto nužno. Kao student ne mogu si priuštiti redovito plaćanje parkiranja, a smatram da to ni ne bi trebao biti slučaj – riječ je o vlastitom stanu u kojem živim, ne iznajmljenom. Konkretno, Vijenac Ivana Meštrovića je prostor s pretežito stambenim zgradama u kojima žive i mnogi studenti koji su u istoj situaciji kao i ja.  Pitanje je zašto je Vijenac Ivana Meštrovića obuhvaćen novom naplatom, dok u nekim drugim kvartovima, poput Sjenjaka, naplata neće biti uvedena. Takva različita praksa za kvartove s vrlo sličnim stambenim karakteristikama mi se čini nepravednom. Stoga predlažem da Grad razmotri izuzeće od naplate parkiranja za stambene kvadrate s niskim prometom, gdje su dominantni stambeni korisnici. Predlažem i da se uvedu posebni uvjeti (npr. povlaštene karte, popusti ili besplatno parkiranje) za osobe koje objektivno žive i rade/studiraju u kvartu, a ne samo prolaze ili posjećuju kvart. Također bih zamolila objašnjenje kriterija po kojima je Vijenac Ivana Meštrovića uvršten u zone naplate, a npr. Sjenjak nije. Smatram da bi takvo obrazloženje pružilo transparentnost i omogućilo građanima da bolje shvate logiku sustava. Zaključno, molim da se ova sugestija i apel uzmu u obzir, uzimajući u obzir studentsku i stambenu specifičnost našeg naselja. Unaprijed zahvaljujem na razumijevanju i na pažnji koju posvećujete prijedlozima građana. Nadam se da će biti moguće pronaći ravnotežu između parkiranja i socijalne pravednosti.
S poštovanjem,

	Prijedlog se ne prihvaća. 
Uvođenjem u naplatu parkirališta stanari stječu uvjete za dobivanje stanarskih karti. Stanarske karte uvjete dobivanja i cijene istih nisu predmet ove Odluke.
Temeljni kriteriji proširenje sustava naplate su višegodišnji zahtjevi građana iz pojedinih ulica i naselja te se temelje na prijedlozima i inicijativama predstavnika Vijeća gradskih četvrti s kojima je isto usuglašeno.

	31.
	Dražen Stojčić
	članak 7. članak 15.
	Rasprava o nacrtu koji ne sadrži cjenik usluga je potpuno besmislena. Cijeli nacrt treba nadopuniti s konkretnim cijenama parkiranja za pojedine zone, cijenama za godišnje parkirne i povlaštene karte, a potom ga vratiti na javnu raspravu.
Nacrt u postojećem obliku nije dovoljno definiran. Za svaku navedenu ulicu trebalo bi navesti točan broj planiranih parkirališnih mjesta, uz detaljno pojašnjenje i vizualni prikaz gdje će se ta mjesta nalaziti.
To je posebno bitno za sve one ulice u kojima do sad nije bilo naplaćivanja parkiranja, jer iz postojećeg nacrta nije čak ni okvirno jasno kako će se nova parkirališta organizirati. Pretpostavka je da su za ulice koje ulaze u sustav naplate izrađen prometni elaborat kojim se ove stvari reguliraju. Ti nacrti trebaju biti predstavljeni javnosti. Također, nigdje nije ni okvirno navedeno na kojim će se točno lokacijama nalaziti uređaji za plaćanje parkiranja, što je jednako bitno – pogotovo za ulice u kojima se do sada nije vršila naplata.
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).
Prometni elaborat je u izradi, te će isti sukladno  članka 5. Zakona o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24) biti dostavljen PU Osječko baranjskoj na suglasnost čime se ispunjavaju zakonske odredbe.
Sustav naplate bit će organiziran drugačije od dosadašnjeg i položaj parkirnih automata biti će prilagođen novom sustavu prema izrađenim studijama.





	32.
	Neven Pavlović
	članak 15.
	Nacrt odluke ne navodi postojanje povlaštenih (stanarskih) mjesečnih karata za parking. Također, ako se misli uvoditi stanarske karte trebali bi omogućiti stanarima da pod istim uvjetima kupe kartu za vozilo koje nije u njihovom vlasništvu (leasing i službena vozila u trajnom korištenju 24/7).

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	33.
	Udruga za Down sindrom Osječko-baranjske županije
	članak 15.
	Prijedlog je za povlaštenu parking kartu za zonu koja obuhvaća sva parking mjesta u gradu za osobe s invaliditetom. Dosadašnji privatni koncesionar osigurao je da na osnovu dokumentacije "nalaz i mišljenje" ili neki drugi dokument osoba s poteškoćama imamo mogućnost kupnje parking karte mjesečne, tromjesečne, polugodišnje ili godišnje s produženjem nakon isteka toga roka. Uglavnom do sada se mogla kupiti parking karta u prvoj (1.) zoni koja je vrijedila za sva parking mjesta u gradu po povlaštenoj tarifi. Karta je bila vezana za registraciju automobila. Invalidnih parkinga je nedovoljno s obzirom na veliki broj različitih osoba i invaliditetom, te vas molimo da uvažite naš prijedlog te se očitujete o tome 

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).


	
34.
	Filip Perković, župnik
	Članak 16.
	Vjerski službenici Osijeka, predlažemo da se na gradskim grobljima rezervira jedno mjesto za vjerskog službenika koji predvodi vjerski obred. Mjesto bi bilo predviđeno za vjerske službenike svih zajednica
	Prijedlog se prihvaća.
Iz sustava naplate na parkiralištima u zoni naplate ispred gradskih groblja biti će izuzeto najviše dva parkirališna mjesta, obilježena vertikalnom i horizontalnom signalizacijom za potrebe vjerskog službenika koji predvodi vjerski obred. 
Na parkiralištima ispred gradskih groblja koja nisu obuhvaćena zonom naplate, najviše dva parkirališna mjesta bit će obilježeno vertikalnom i horizontalnom signalizacijom za potrebe vjerskog službenika koji predvodi vjerski obred. 
Prijedlog se prihvaća. U članku 21. propisuje se da gradsko upravno tijelo nadležno za promet ispred gradskih groblja može odrediti lokacije za potrebe vjerskog službenika koji predvodi vjerski obred. Navedena parkirališna mjesta ako se nalaze u zoni naplate izuzimaju se iz sustava naplate - može ih se odrediti najviše 2 na pojedinoj lokaciji.
 


	35.
	ŽC 112
	članak 15.
	Besplatno pakiranje za pripadnike - djelatnike žurnih službi u gradu Osijeku (civilna zaštita, policija, hitna medicinska pomoć, vatrogasci, hgss, crveni križ). Oslobađanje iz sustava naplate javnih parkiranja za pripadnike žurnih službi uz dostavljanje dokaza isporučitelju komunalne usluge i izdavanja rješenja o oslobađanju naplate parkiranja. Brojni pripadnici žurnih službi većinom su putnici s područja osječko-baranjske županije koji osobnim vozilima dolaze na radna mjesta u gradu, a rade na dobrobiti svih građana grada Osijek i županije u cjelini. 


	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	36.
	Stanar Donjeg grada
	članak 15.
	Poštovani, javljam se mailom, jer nisam na Vašim stranicama našla ništa osim obrasca za predstavnike javnosti što u ovom slučaju nisam, iako se sa mnom slaže velik dio  stanara Donjeg grada.  Generalno je sve dobro osmišljeno, ali puno toga nije definirano ili  samo ja to ne vidim.Ja bih kao stanar Donjeg Grada dala prijedlog po uzoru na Prag. Iz iskustva  Vam mogu potvrditi da je tamo milina  voziti i parkirati se i uvijek se nađe mjesta i za stanovnike i za posjetitelje. 
1. Grad je podijeljen ne samo u zone već i kvartove. 
2. Parkirališna mjesta su svakom dijelu grada označena bijelom i plavom bojom.
BIJELO OZNAČENA PARKIRALIŠNA  mjesta su za sve, a PLAVO OZNAČENA PARKIRALIŠNA mjesta su ISKLJUČIVO ZA STANARE U TOJ ZONI ili KVARTU (NE ULICI, VEĆ KVARTU) , ovisno o njegovoj veličini. Ako se netko tko tu ne živi (nema personaliziranu kartu) parkira na plavo označena mjesta dobiva kaznu i pauk mu odvozi auto. 
3. Karta nije ograničena samo na ulicu u kojoj stanuješ, nego pokriva cijelu parkirnu zonu unutar tog gradskog okruga. 
Stanar može parkirati na bilo kojem plavom parkirnom mjestu u svom gradskom okrugu. 
4. Povlaštena parkirna karta za stanare (rezidencijalna) je vezana na ime stanara + registraciju vozila. Ona pokriva cijeli kvart , ne samo ulicu i ima je pravo tražiti svatko.        
· Kada stanar podnese zahtjev, mora priložiti osobni dokument (s prebivalištem u toj zoni) i prometnu dozvolu vozila.
· Karta se izdaje za određenu registraciju (tablicu), pa nije prenosiva na bilo koji drugi auto.
· Ako stanar koristi službeni automobil (registriran na firmu), može također dobiti tj. kupiti povlaštenu kartu, ali mora priložiti potvrdu poslodavca da mu je vozilo dano na korištenje. . 
Ovo zadnje je meni osobno  bitno, (a pretpostavljam da ima još takvih stanara Donjeg Grada), jer radim van Osijeka i radi zahtjeva posla imam službeni auto na korištenje 24h. Do sada je bilo vrlo teško dobiti stanarsku /rezidnecijalnu kartu. To je jedino pošteno rješenje za sve građane s prebivalištem u Osijeku. Znam da ste razumni ljudi, da Vam je stalo do građana i do uvođenja reda. Molim da sami kontaktirate predstavnike drugih velikih gradova van Hrvatske i vidite kako su to drugi riješili. 
5. To sad vuče drugi prijedlog: zašto ne bi na kampusu napravili parking za bolničke djelatnike također po povlaštenim cijenama. Ljudi rade i po 12h i po 24 sata, žive neki i dalje, a naš gradski i vangradski  prijevoz nije baš idealan. 

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).

	37.
	Ivana Đerđ-Dunđerović
	članak 9.
članak 10.
članak 15.
	Upitna je svrha javne rasprave jer u nacrtu akta ne stoji predložena cijena parkiranja kao ni povlaštenih kategorija. Osim toga, GPP već godinama pokazuje kako nije u stanju učinkovito organizirati ni javni prijevoz u gradu pa sam kao građanka i korisnica tog prijevoza vrlo skeptična oko njihove kompetentnosti u preuzimanju ovako zahtjevne uloge. Osijek je postao vrlo skup grad tako da predlažem da se naplaćuje isključivo 0. zona, a da se iz naplate isključe ostali prijedlozi. Razlog je taj što bi trebalo raditi na smanjenju prometnog kaosa koji vlada u gradu kao i broju automobila i vozila koji zagušuju prometnice. Želite li ukloniti gomilu vozila iz središta grada, poboljšajte javni prijevoz, a građanima ostavite njihova parkirališna mjesta koja su već platili. Naime, u stambenim naseljima u kojima predlažete naplatu parkiranja, planirana su i (u sklopu cijena stana) plaćena parkirališna mjesta tako da je neshvatljivo zašto bi stanari ponovo plaćali ono što su već platili kupnjom stana. Praksa nenaplaćivanja parkinga već dugo postoji u drugim razvijenim europskim državama (pr. Španjolskoj) tako da ne vidim razlog zašto bi Osijek ustrajavao na negativnom trendu.

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).










	38.
	POLITIČKA PLATFORMA MOŽEMO! OSIJEK – KLUB VIJEĆNIKA GRADSKOG VIJEĆA GRADA OSIJEKA  
Katarina Kruhonja i Boris Kiš, za klub vijećnika MOŽEMO u Gradskom vijeću Grada Osijeka  
	članak 10.
članak 15.
	Većinu novina u uvjetima  korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila na području grada Osijeka 
koje su predložene/predviđene ovim aktom smatramo primjerenim okvirom za postavljanje novog sustava organiziranja i naplate postojećih parkirališta. 
Imamo šest načelnih prijedloga i četiri prijedloga za izmjene/dopune postojećih članaka koje ćemo detaljnije obrazložiti uz članke na koje se odnose.  
NAČELNI PRIJEDLOZI:

1.	Obavezno navesti osnovne uvjete za povlašteno parkiranje kojih se izvršitelj treba držati u razradi istih (čl.15 – vidi prijedlog)  - obrazloženje: a. Grad treba definirati osnovne uvjete za povlaštene parkirne karte; b. a ovi, jer su od ključnog interesa za građane, trebaju biti u dokumentu koji ide na javno savjetovanje prije izrade Općih uvjeta od strane izvršitelja. U suprotnom se stvara praksa izbjegavanja javnog savjetovanja o pitanju koje prema postojećim zakonima i uredbama imaju na to pravo.


2.Parking u (0) zoni na istočnom i zapadnom parkiralištu KBC-a za pacijente koji parkirnu kartu ovjere u ambulanti/na odjelu je besplatan. Obrazloženje: imajući u vidu izrazito mali broj parkirnih mjesta u odnosu na potrebe, uvažavajući logiku da uvođenjem 0 zone na navedenim parkiralištima bude omogućeno što većem broju pacijenata da nađe parkirno mjesto kada ga treba, dodajemo kompenzaciju – da pacijenti ne budu kažnjeni visokom cijenom nego upravo obrnuto - da za njih parking bude besplatan. Model se koristi u Puli.

3.Uvesti pojam park-ride modela naplate - kombinacija parkiranja i javnog prijevoza  (čl.10 i čl. 15.) – obrazloženje: kako je izvršitelj d.o.o. u većinskom vlasništvu Grada, a u svojoj temeljnoj misiji ima osiguravanje fizički i financijski dostupnog i kvalitetnog javnog prijevoza, logično je da jedna od ključnih novina bude uvedena mogućnost povezivanja parkiranja i javnog prijevoza u korist potreba građana, a uz ekološki učinak smanjenog prometa automobila u središtu grada. Posebno je takva mjera korisna za dnevne migracije radnika u Osijek i kao odgovor na nedostatne parkirališne kapacitete za pacijente pred KBC-om. Grad već ima elaborat koji strateški obrazlaže potrebu i prednosti uvođenja ovog modela (Master plan prometnog razvoja Grada Osijeka i Osječko-baranjske županije, 2016. link: https://www.osijek.hr/gradska-uprava/gradski-uredi-odjeli-i-sluzbe/upravni-odjel-ured-gradonacelnika/medunarodna-suradnja/medunarodni-projekti/master-plan-prometnog-razvoja-grada-osijeka-i-osjecko-baranjske-zupanije/). Postoje iskustva u Sisku, Puli, Rijeci i Zagrebu.

4.U Odluku staviti obavezu izvršitelja da Opće uvjete stavi na javnu raspravu prije nego zatraži odobrenje od strane GV (Čl.6.) - obrazloženje: prema Zakonu o komunalnom gospodarstvu (čl. 30) opće uvjete donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave; kao pravna osoba s javnim ovlastima, isporučitelj  GPP d.o.o. prema Zakonu o pravu na pristup informacijama (čl.5.) je obveznik navedenog Zakona te mora provoditi savjetovanja s javnošću za opće akte koji se tiču građana (čl.11.). Smatramo važnim da u ovom aktu isporučitelja upozorimo na obavezu, a građane na pravo koje imaju.  














5.U Odluku staviti obavezu 6-mjesečnog izvještavanja od strane izvršitelja uz svakodnevnu mogućnost da GV zatraži izvještaj (dodatni članak 24. u Prijelaznim odredbama) - obrazloženje: radi se o ustrojavanju nove prakse od strane izvršitelja koji u tom polju nema iskustva te je izvještavanje koristan alat za redovnu evaluaciju radi osiguravanja detektiranja potencijalno slabih točki, odnosno točki koje imaju potencijal za unapređivanje.



6.Pitanje: u čl.2 u st.7. navedeno je: Zona naplate je dio javne parkirališne površine s uvedenom naplatom na kojoj se ovisno o položaju, određuju naknade i uvjeti parkiranja. Na temelju kojeg kriterija ili s kojim obrazloženjem je parkiralište „Rupa“ i „Zeko“ smješteno u I a ne u 0 zonu? Taj bi kriterij valjalo navesti u ovom stavku (npr. ako je to što su neasfaltirana ili o funkciji – što, npr. opslužuju prilaz šetnici/katedrali – mjestima od društvenog/kulturnog/vjerskog značaja .., odnosno što je predlagatelj imao kao kriterij?). Ukratko – barem uz „o položaju“ dodati „ i o funkciji“.
Također, nije jasno koji kriterij je primijenjen prigodom uvođenja naplate na Vijencu Ivana Meštrovića, a nije na Sjenjaku.
Načelna molba: oslanjamo se na voljnost predlagatelja da razumije nakanu naših prijedloga te ih preformulira u skladu s propisima i praksom, ako je potrebno. Posebno u odjeljku definiranja uvjeta za povlašteno parkiranje/karte.
IZMJENE/DOPUNE POSTOJEĆIH ČLANAKA
Predlažemo:
1.skratiti vrijeme naplate za 1 sat, do 20 h kako je bilo do sada (čl.11) – a radi pogodnosti za građane; 







2.produžiti vrijeme na parkirnim mjestima za kratkotrajno zadržavanje vozila s 15 minuta na 20 minuta (Čl. 21) – obrazloženje: s obzirom da se naknada za parkiranje na javnim parkiralištima s naplatom i u javnim garažama s naplatom ne plaća se za parkiranje do 15 minuta (čl.11), nema smisla da parkirna mjesta rezervirana za kratkotrajno zadržavanje vozila mogu koristiti samo već ionako dozvoljenih 15 minuta, već trebaju imati duže dozvoljeno vrijeme zadržavanja - minimalno 20 minuta; 
3.U čl. 17. Nacrta propisati da se Grad Osijek izuzima od plaćanja mjesečne naknade za rezervirana mjesta, jer se isti plaća iz proračuna i uplaćuje u proračun grada Osijeka te u toj transakciji Grad ne dobiva ništa ali isplaćuje PDV; 


4.da zbog prilagodbe na novi način naplate parkirališta u vremenu od 6 mjeseci od uspostavljanja naplate postoji mogućnost jednokratnog oslobođenja plaćanja kazne – dnevne karte po jednoj registarskoj oznaci vozila;

Članak 6.
stavak 1. sada glasi:
Isporučitelj komunalne usluge donosi Opće uvjete isporuke komunalne usluge parkiranja (dalje u tekstu: Opći uvjeti) sukladno Zakonu o komunalnom gospodarstvu i propisima donesenim na temelju tog Zakona te u skladu s posebnim propisima, ovom Odlukom i uz prethodnu suglasnost Gradskog vijeća Grada Osijeka
Prijedlog izmjene:
Isporučitelj komunalne usluge donosi Opće uvjete isporuke komunalne usluge parkiranja (dalje u tekstu: Opći uvjeti) sukladno Zakonu o komunalnom gospodarstvu i propisima donesenim na temelju tog Zakona te u skladu s posebnim propisima, ovom Odlukom. Opći uvjeti se u skladu sa Zakonom o pravu na pristup informacijama donose nakon provedenog javnog savjetovanja o nacrtu Općih uvjeta i uz prethodnu suglasnost Gradskog vijeća Grada Osijeka.
Članak 10.
Na kraju članka 10. koji definira zone (0, I i II) dodati novi stavak:
Parkiralište Kampus koje je u II zoni imati će mogućnost Park-ride karte u koju je uračunat redovan javni prijevoz do ulaza u KBC a koji osigurava izvršitelj.
Obrazloženje: vidimo to kao privremeno rješenje do izgradnje novog KBC-a a koje odgovara na potrebe pacijenata koji u pravilu radi obavljanja pretraga, terapije ili dnevne bolnice trebaju vrijeme parkiranja duže od 3 sata, a što je u 0 zoni nemoguće i zbog vremenskog ograničenja i zbog malog broja parkirnih mjesta.
Članak 11.
Sada glasi:
Za parkiranje na javnim parkiralištima s naplatom i javnim garažama s naplatom plaća se naknada određena cjenikom iz članka 7. ove Odluke u vremenskom razdoblju:
-	radnim danom od 07:00 do 21:00 i subotom od 07:00 do 15:00 sati.
Vrijeme trajanja parkiranja u zoni 0. ograničeno je na tri sata.
Naknada za parkiranje na javnim parkiralištima s naplatom i u javnim garažama s naplatom ne plaća se za parkiranje do 15 minuta.
Prijedlog izmjene:
Za parkiranje na javnim parkiralištima s naplatom i javnim garažama s naplatom plaća se naknada određena cjenikom iz članka 7. ove Odluke u vremenskom razdoblju:
-	radnim danom od 07:00 do 20:00 i subotom od 07:00 do 15:00 sati.
Vrijeme trajanja parkiranja u zoni 0. ograničeno je na tri sata.
Naknada za parkiranje na javnim parkiralištima s naplatom i u javnim garažama s naplatom ne plaća se za parkiranje do 15 minuta.

Članak 15.
Sada glasi: 
Na javnim parkiralištima s naplatom i u javnim garažama s naplatom, mogu se po povlaštenim uvjetima parkirati vozila s povlaštenom parkirališnom kartom, sukladno Općim uvjetima i ovoj Odluci.
Cijene povlaštenih parkirališnih karata iz stavka 1. ovoga članka određuje isporučitelj komunalne usluge cjenikom iz članka 7. ove Odluke.
Prijedlog izmjene: 
Na javnim parkiralištima s naplatom i u javnim garažama s naplatom, mogu se po povlaštenim uvjetima parkirati vozila  s povlaštenom parkirališnom kartom.
Povlaštena stanarska karta je mjesečna karta koja se izdaje vlasniku ili korisniku osobnog vozila koji ima prebivalište ili boravište u zoni naplate parkiranja. Povlaštena stanarska karta vrijedi u ulici/naselju gdje je prebivalište/boravište stanara i na parkirališnom bloku sukladno čl.2.  
Povlaštena invalidska karta je mjesečna karta koja se izdaje vlasniku ili korisniku osobnog vozila koji posjeduje vjerodostojnu dokumentaciju o statusu invalida. Vrijedi u svim zonama.
Komercijalna karta je mjesečna karta koja se izdaje vlasniku ili korisniku osobnog vozila koji ima u vlasništvu ili koristi osobno vozilo kao fizička osoba, fizička osoba obrtnik i osoba koja obavlja drugu samostalnu djelatnost. 
Park-ride mjesečna karta je mjesečna karta koja se izdaje vlasniku ili korisniku osobnog vozila koji ima prebivalište ili boravište izvan Osijeka, a radno mjesto u Osijeku.
Povlaštenu, komercijalnu te Park-ride mjesečnu kartu za parkiranje izdaje isporučitelj komunalne usluge i o izdanim kartama dužan je voditi evidenciju.
Cijene povlaštene, komercijalne, Park-ride mjesečne te komercijalne mjesečne parkirališne karata iz stavka 1., 2., 3. i 4. ovoga članka određuje isporučitelj komunalne usluge cjenikom iz članka 7. ove Odluke.

Dodati Članak 15. a
Na javnom parkiralištu 0 zone - istok i zapad KBC-a za pacijente koji parkirnu kartu ovjere u ambulanti/odjelu, ista se ne naplaćuje.
Članak 21.
Stavak 4. sada glasi:
Na parkiralištima za kratkotrajno zadržavanje vozila dozvoljeno je zadržavanje do 15 minuta.
Prijedlog izmjene:
Na parkiralištima za kratkotrajno zadržavanje vozila dozvoljeno je zadržavanje do 20 minuta.

U VI.	PRIJELAZNE I ZAVRŠNE ODREDBE dodaje se članak 23. i 24. koji glase: 
Članak 23. 
Izvršitelj ima obavezu 6-mjesečnog izvještavanja Gradskom vijeću Grada Osijeka, a GV ima pravo tražiti izvještaj svakodnevno koje je izvršitelj dužan isporučiti u roku od 30 dana.

	













1. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).



2. Prijedlog se ne prihvaća.
Parkirališta u Ulici Franje Mückea,  Christiana Monspergera, Ulici Josipa Huttlera i Park kraljice Katarine Kosače od Ulice cara Hadrijana do Crkvene su ulična javna parkirališta potpuno drugačije koncepcije od modela u Puli koje je u vlasništvu  OB Pula.





3. Nije predmet ove Odluke






4. Sukladno članku 11. stavak 1. Zakona o pravu na pristup informacijama („Narodne novine“ broj  25/13, 85/15 i 69/22) tijela državne uprave, druga državna tijela, jedinice lokalne i područne (regionalne) samouprave i pravne osobe s javnim ovlastima dužne su provoditi savjetovanje s javnošću pri donošenju zakona i podzakonskih propisa, a pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba. Budući da isporučitelj komunalne usluge parkiranja, u konkretnom slučaju trgovačko društvo GPP d.o.o. nije tijelo državne uprave, nema obveze provođenja savjetovanja s javnošću. Proizlazi da je obveza provođenja savjetovanja s javnošću obvezna  za opći akt odnosno za Nacrt Odluke o javnim parkiralištima na području grada Osijeka dok opće uvjete donosi isporučitelj komunalne usluge stoga nije dužan provesti savjetovanje s javnošću, već je isporučitelj komunalne usluge dužan dobiti suglasnost predstavničkog tijela jedinice lokalne samouprave. Opći uvjeti objavljuju se u službenom glasilu jedinice lokalne samouprave, na njezinim mrežnim stranicama te na oglasnoj ploči i mrežnim stranicama isporučitelja komunalne usluge.


5. Prijedlog se ne prihvaća. Člankom 56. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24 i 7/25) utvrđeno da su skupštine trgovačkih društava te upravna vijeća, odnosno ravnatelji ustanova koje je osnovao Grad Osijek obvezni najmanje jednom godišnje podnijeti izvješće Gradonačelniku koji ih razmatra i upućuje Gradskom vijeću Grada Osijeka.
















6. Pri određivanju lokacija koje su svrstane u  „0“ zoni i „I“ zoni vodilo se računa o potrebama svih korisnika parkirališta. Naime, „0“ zona je zamišljena da bude parkiralište s vremenskim ograničenjem s ciljem poticanja veće izmjene korisnika, a sve u svrhu omogućavanja pristupa institucijama i ustanovama svim građanima. Upravo iz razloga ograničenja koja će biti u „0“ zoni ista nije zahvaćala veći broj parkirališta. Takozvano parkiralište “Rupa“ izuzima se iz naplate zbog neriješenih vlasničko-pravnih odnosa. 
Temeljni kriteriji proširenja sustava naplate su višegodišnji zahtjevi građana iz pojedinih ulica i naselja te se temelje na prijedlozima i inicijativama predstavnika Vijeća gradskih četvrti s kojima je isto usuglašeno.
 








1.Prijedlog se ne prihvaća. Praksa je pokazala da dostupnost parkirališta građanima upravo uvođenjem sustava naplate veća. Uvođenjem sustava naplate destimulira se korištenje osobnog vozila za dolazak u središte grada, a istovremeno potencira korištenje javnog gradskog prijevoza, smanjenje se zagađenja, potrošnja energenata, zagrijevanje atmosfere i sl., a istovremeno stanarima osigurava pogodnosti korištenjem stanarskih karata. Naplatom parkiranja do 21:00 sat postiže sve prethodno navedeno.  




2. Prijedlog se ne prihvaća. Svrha uvođenja ovakvih parkirališta upravo je ta da se na njih parkira vozilo ako treba obaviti radnju koja ne zahtjeva vremensko razdoblje duže od 15 minuta, u suprotnom se staje na parkirališta u naplati.   




3. Prijedlog se  prihvaća.
U slučaju korištenja ove mogućnosti Grad Osijek neće plaćati zakup.









4. Prijedlog se ne prihvaća 











Ne prihvaća se.









Ne prihvaća se.






Ne prihvaća se.














Ne prihvaća se.























Ne prihvaća se.

Ne prihvaća se.





Ne prihvaća se.

	39.
	Građanska inicijativa Pomozimo djeci s invaliditetom
	članak 15.
	
1. Posebno propisivanje parkirališnih mjesta za OSI
U tekstu Odluke potrebno je jasno definirati da se na svim javnim parkiralištima mora osigurati dovoljan broj parkirališnih mjesta za vozila osoba s invaliditetom, sukladno Pravilniku o pristupačnosti građevina osobama s invaliditetom i smanjene pokretljivosti.
Ta mjesta trebala bi biti najbliža prilazima javnim ustanovama, zdravstvenim objektima, školama i drugim bitnim sadržajima.

2. Oslobođenje od naplate
Predlaže se izričito odrediti da vozila OSI koja imaju važeću europsku parkirališnu kartu budu oslobođena plaćanja parkirališne naknade na svim parkiralištima u gradu, neovisno o zoni.
Ovo bi bila snažna mjera inkluzivnosti i u skladu s praksama mnogih gradova u EU.

3. Označavanje i nadzor
U članku o obilježavanju parkirališta (čl. 12.) treba unijeti obvezu jasnog označavanja parkirališnih mjesta za OSI horizontalnom i vertikalnom signalizacijom, većih dimenzija od standardnih mjesta.
U članku o nadzoru (čl. 22.) potrebno je dodati da ovlaštena osoba mora posebno provoditi kontrolu neovlaštenog korištenja mjesta rezerviranih za OSI te osigurati brzu intervenciju uklanjanja prekršitelja.

4. Povlaštene karte
U dijelu o povlaštenim parkirališnim kartama (čl. 15.) predložiti uvođenje besplatnih povlaštenih parkirališnih karata za OSI koje bi izdavalo nadležno gradsko tijelo, uz uvjet posjedovanja važeće europske parkirališne karte.

5. Rezervacije parkirališnih mjesta
U čl. 16.–20. rezervirana parkirališta predviđena su samo za državna tijela, Grad, Županiju i diplomatska predstavništva.
Predlažem razmotriti i mogućnost dodjele rezerviranih mjesta za udruge OSI ili ustanove koje pružaju usluge OSI, npr. udruge paraplegičara, slijepe i slabovidne osobe, ustanove socijalne skrbi.



6. Transparentnost i uključivanje OSI u daljnje odluke

Kod donošenja Općih uvjeta i cjenika (čl. 6. i 7.) treba obavezno predvidjeti konzultacije s predstavnicima udruga,inicijativa OSI.
Time bi Grad osigurao participaciju i izbjegao mjere koje bi nenamjerno mogle diskriminirati ovu skupinu građana.

 Zaključak:
Odluka u nacrtu trenutno ne sadrži odredbe koje bi osigurale posebna prava i zaštitu OSI u sustavu parkiranja. Predložene izmjene i dopune omogućile bi jednak pristup, uskladile praksu s europskim standardima i osnažile socijalnu dimenziju gradske politike mobilnosti.





	1. 1. Primjenjivat će se odredbe Zakona o povlasticama u prometu („Narodne novine“ broj 133/23).

  


2. Primjenjivat će se odredbe Zakona o povlasticama u prometu („Narodne novine“ broj 133/23).

3. 3. Primjenjivat će se odredbe Zakona o povlasticama u prometu („Narodne novine“ broj 133/23).
Navedeno nije predmet ove Odluke isto je propisano posebnim propisima.

4. 4. Primjenjivat će se odredbe Zakona o povlasticama u prometu („Narodne novine“ broj 133/23).
Prijedlog se ne prihvaća. Postoji opravdani razlog vjerovati da će doći do znatnog povećanja registriranja udruga, odnosno zloraba navedenog.  Člankom 15. Odluke definirano tko, kako i pod kojim uvjetima može rezervirati parkiralište, a sve u skladu s zakonskom regulativom za navedeno. Primjenjivat će se odredbe Zakona o povlasticama u prometu („Narodne novine“ broj 133/23).
Na temelju članka 26. stavka 2. i stavka 10. Zakona o zaštiti potrošača („Narodne novine broj 19/22 i 59/23) i članka 19. stavka 1. točke 10. Statuta Grada Osijeka (Službeni glasnik Grada Osijeka broj 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 27/20, 3/20, 4/21 i 5/21 - pročišćeni tekst, 8/24 i 7/25) Gradsko vijeće Grada Osijeka donijelo je Odluku o osnivanju Odbora za zaštitu potrošača javnih usluga. Člankom 2. navedene Odluke je, između ostalog, definirano da je Odbor savjetodavno tijelo u smislu Zakona o zaštiti potrošača te je ovlašteno donositi mišljena o pitanjima iz pružanja javnih usluga parkiranja na uređenim javnim parkiralištima i u javnim garažama. Člankom 26. stavkom 2. Zakona o zaštiti potrošača je definirano da predstavničko tijelo jedinice lokalne samouprave koja odlučuje o pravima i obvezama potrošača – korisnika jave usluge parkiranja na uređenim javnim površinama i u javnim garažama, je dužno osnovati savjetodavno tijelo u čijem radu sudjeluje i predstavnik udruge za zaštiti potrošača, a jedinica lokalne samouprave će na transparentan, objektivan i nediskriminirajući način, nakon mišljenja savjetodavnog tijela, donositi odluke koje se odnose na zaštitu prava potrošača – korisnika javnih usluga. U radu Odbora za zaštitu potrošača javnih usluga sudjeluje i predstavnik Centra za edukaciju i informiranje potrošača. Gradsko vijeće Grada Osijeka 8. srpnja 2025. donijelo Rješenje o imenovanju predsjednika i tri člana Odbora za zaštitu potrošača javnih usluga koji će biti uključen u rad prilikom izrade Cjenika propisanog člankom 55. Zakona o komunalnom gospodarstvu.
Primjenjivat će se odredbe Zakona o povlasticama u prometu („Narodne novine“ broj 133/23).






	40.
	Ivana Pauk
	članak 15.
	Korisnici koji zbog posla koriste službeno vozilo, a građani su grada Osijeka sa stalnim prebivalištem. Prijedlog – da se osobama/građanima grada Osijeka koji koriste službeno vozilo, a plaćaju porez i prirez (gradu Osijeku/OŽB), omogući kupnja povlaštenih stanarskih mjesečnih karata, kao što je omogućeno građanima grada Zagreba od 2011.g.
	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).



	41.
	Udruga invalida rada grada Osijeka
	članak 15.
	Smatramo da grad Osijek još nema uvjete za organiziranje javnog parkirališta na zadovoljavajući način uvođenjem „0 zone“ parkirališta sa ograničenim trajanjem parkiranja prvenstveno iz razloga nedovoljnog broja javnih parkirališta u drugim zonama. Također ističemo nedovoljni broj označenih parkirališnih mjesta za osobe s invaliditetom (npr. na parkiralištu „rupa“ nema niti jednog označenog mjesta za osobe s invaliditetom);
Također predlažemo da se prilikom odluke o općim uvjetima isporuke usluge parkiranje obrati posebna pažnja na osobe s invaliditetom te da im se omogući osim parkiranja na za to posebno obilježenim mjestima i parkiranje na drugim mjestima sa naplatom po povlaštenim uvjetima (sukladnovašem čl. 15 nacrta) za sve zone parkiranja bez ograničenja trajanja, pri čemu se ne protivimo da se prilikom odobravanja povlaštene karte ima u vidu postotak invalidnosti;

	„0“ zona je zamišljena da bude parkiralište s vremenskim ograničenjem s ciljem poticanja veće izmjene korisnika a sve u svrhu omogućavanja pristupa institucijama i ustanovama svim građanima. 
Broj parkirališnih mjesta za osobe s invaliditetom je dostatan, te se isti konstantno povećava. Konkretno na parkiralištu u „rupi“ ali i svim ostalim parkiralištima iz dosadašnje „III“ zone (parkirališta s tucaničkim zastorom) nisu se mogla obilježiti parkirališta za osobe s invaliditetom jer se na istim nisu mogli osigurati uvjeti iz koje parkiralište za osobe s invaliditetom mora imati.
Takozvano parkiralište “Rupa“ izuzima se iz naplate zbog neriješenih vlasničko-pravnih odnosa.
Primjenjivat će se odredbe Zakona o povlasticama u prometu („Narodne novine“ broj 133/23).

	42.
	Građanin
	članak 15.
	Da za Hrvatskog branitelja cijena za parking u svome bloku bude povoljnija, ali samo za zonu u kojoj stanuju, gdje ima prebivalište  Hrvatski branitelj, (ne HRVI, oni  su i po starome imali pogodnost za sve zone kod Elektromodula). Hrvatski branitelji pripadnici 106. brigade HV, 130. brigade HV i 3. gardijske brigade, i ostali koje su branile Nepokoreni grad mislim da zaslužuju neki popust koji Vi odredite. S time da bi Osijek bio prvi grad u Hrvatskoj s istim.

	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).


	43.
	Građanin
	članak 15.
	Vezano uz  značajno proširivanje parkirališnih zona u odnosu na prijašnje uređenje dok je koncesiju imao Elektromodul d.o.o. smatram da isto nikako nije dobro posebno uzimajući u obzir da je jedan od ciljeva koje je grad Osijek stavio pred sebe približavanje javnih usluga građanima. Ovo nikako ne ide u tom smjeru. Nadalje, parkirališne zone su parcijalno uvedene bez logičkih utemeljenja. Tako je predviđena buduća naplata parkinga npr. u Ilirskoj ulici, Ružinoj ulici, Naselju Vladimira Nazora, Vijencu Ivana Meštrovića i dr. dok naplata parkinga nije predložena u naselju Sjenjak, Jug 2, Vijena Petrove Gore i dr. u kojim naseljima je također veliki problem pronaći parkirno mjesto i u istima živi veliki udio stanovnika grada Osijeka. Na ovaj način postupa se diskriminatorno prema određenim stanovnicima grada Osijeka te su oni stanovnici čija su se mjesta stanovanja našla u planu naplate parkirnih mjesta stavljena u lošiji položaj od onih gdje takva naplata nije predviđam. Razumljivo je da se na lokacijama kao što su sam centar grada i parkirna mjesta oko KBC Osijeka trebaju naplaćivati te da se na taj način treba osvješćivati građane da što više koriste javni prijevoz te da se poveća veća protočnost prometa, ali ovakvo proširivanje parkirališnih zona smatram neopravdanim i nelogičnim. 

Vezano uz produljenje vremena naplate parkiranja i to radnim danom od 7,00 do 21,00 sat i subotom od 7,00 do 15,00 sati također smatram lošim prijedlogom budući da to ni na koji način ne doprinosi boljoj prometnoj protočnosti i osvješćivanju građana da u većoj mjeri koriste javni prijevoz već će se to negativno reflektirati na dodatno financijsko opterećivanje građana pogotovo onih koji parkiraju svoja vozila u ulicama ili naseljima gdje žive. 
Nadalje, u Prijedlogu odluke o javnim parkiralištima na području grada Osijeka nema dovoljno jasnih i transparentnih informacija o povlaštenim, tzv. stanarskim kartama te su na taj način građani stavljeni u položaj neznanja o onome što im slijedi.  Smatram da nije opravdano i logički utemeljeno ovakvo znatno proširivanje parkirališnih područja dok su s druge strane pojedine ulice ili gradska naselja ostali izvan sustava naplate premda i na tim mjestima postoje javne usluge, trgovački centri i ostali sadržaji. 
Smatram da nije dobro produljivanje vremena naplate i to radnim danom za jedan dodatni sat, a subotom za dva dodatna sata te bi bilo bolje da vrijeme naplate bude kao i prema prijašnjem uređenju. 
Smatram da je bilo neophodno detaljnije razraditi pitanje povlaštenih, tzv. stanarskih karata te transparentnije predstaviti građanima pitanja cijene parkirališta.



	Upravo uvođenje parkirališta u naplatu, proširenje zone naplate, a posljedično tome uređenje prometa i dostupnost parkirališta biti će približavanje javnih usluga građanima. 
Stanje na terenu, učestale primjedbe građana, peticije za uvođenje naplate,  zahtjevi gradskih četvrti, izrađene studije, bile su temelj za razradu zona i lokacija za uvođenje u naplatu. Nakon uspostave sustava naplate prema ovoj Odluci pratit će se sustavno stanje na terenu, te intervenirati ukoliko bude bilo potrebno. 





Praksa je pokazala da dostupnost parkirališta građanima upravo uvođenjem naplate veća. Uvođenjem naplate destimulira se korištenje osobnog vozila za dolazak u središte grada, a istovremeno potencira korištenje javnog gradskog prijevoza, smanjenje se zagađenja, potrošnja energenata, zagrijevanje atmosfere i sl., a istovremeno stanarima osigurava pogodnosti. Naplatom parkiranja do 21:00 sat postiže se sve prethodno navedeno.  






Prijedlozi se ne prihvaćaju, uz prethodno obrazloženje.

	44.
	Djelatnik Županijskog centra 112 Osijek, Gornjodravska obala 95-96, Osijek
	članak 15.
	Besplatno pakiranje za pripadnike - djelatnike žurnih službi u gradu Osijeku (civilna zaštita, policija, hitna medicinska pomoć, vatrogasci, hgss, crveni križ). Oslobađanje iz sustava naplate javnih parkiranja za pripadnike žurnih službi uz dostavljanje dokaza isporučitelju komunalne usluge i izdavanja rješenja o oslobađanju naplate parkiranja. Brojni pripadnici žurnih službi većinom su putnici s područja osječko-baranjske županije koji osobnim vozilima dolaze na radna mjesta u gradu, a rade na dobrobiti svih građana grada Osijek i županije u cjelini. 


	Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).


	45.
	Stanari zgrade S. Radića 46
	članak 16.
	Poštovani, uključujemo se u javnu raspravu oko parkinga u Osijeku, pošto obrazac nisam uspjela otvoriti pokušat ćemo mailom na Vašu adresu koju ste objavili predočiti naš problem. 
Mi smo stanari zgrade S. Radića 46, u kojoj imamo i dvije zubne ordinacije, što znači da je parking neophodan većem broju  broju ljudi dnevno. Ispred zgrade su Vam bez problema parkirana 4 automobila otkad su 31.12.2024. maknuli LANCE nakon mog maila,kojima je parking bio ograđen. A bio je ograđen od  2021. godine jer je nekim čudom ( U PRIJEVODU MUĆKAMA) parking ispred naše zgrade, u ulici u kojoj kronično nedostaje mjesta, osobito jer je naš parking do raskršća sa Reisnerovom zadnji pa njemu gravitiraju i susjedi sa 48 i 48a, dakle makinacijama s terasom Rubicona tj. proširenjem ulijevo napravljeno  je tako da cijeli parking ispred naše zgrade bude od strane Elektromodula iznajmljen u zakup pod 1 bočno mjesto susjedu s broja 44 Huber Željku, koji je svoju terasu kafića proširio u koroni (i to tako i dalje stoji bez obzira što korone više nema) na parkirna mjesta ispred svoje zgrade. Dakle to JEDNO BOČNO PARKIRNO MJESTO ispred naše zgrade, na koje stanu 4 automobila su ogradili lancima, držali ga praznim većinu vremena ili naparkiran kombi, na cesti držali parkiran svoj automobil, tako da je našoj zgradi pristup bio omogućen samo iz zraka, već sam slala slike kako Sanitetski kombi istovara invalida koji ide kod zubara nasred ceste jer ne smije stati na parking ispred naše zgrade, a kad mi stanari nešto dovozimo tipa namještaja ili neke veće stvari doslovno smo se morali penjati na pločnik jer drugačije zgradi prići ne možete. Odgovor grada na naše molbe da se to riješi bio je da je Elektromodul privatna firma, pa ne mogu dirati ugovore, ali parking je gradsko zemljište i terase su na gradskom zemljištu tako da mislim da se ovakva sramota više ne bi smjela dogoditi. Još je zanimljivo da mladi gospodin Huber kraj slobodnog parkinga koji je zakupio  ispred naše zgrade parkira svoj auto s invalidskom oznakom ( a invalidska kartica od pokojne bake i djeda) na prvi slobodan invalidski  parking u Reisnerovoj, dakle bolesno. Mi stoga tražimo da se parking ispred naše zgrade NE MOŽE dati u privatan zakup pojedincu iz susjedne zgrade 44 koji pod krinkom da treba parking za firmu ( a firme su mu u Kašićevoj, ovdje su samo table na zgradi) već da se ostavi u slobodnom sustavu naplate, jer zbog ordinacija tu je stalna izmjena ljudi, znači neka ostane normalna naplata parkinga, stanari svejedno plaćaju stanarske karte, ljudi koji dođu kod zubara platit će sat vremena i neće se događati da vam Sanitet ili taksi sa starijim ljudima istovara ljude sa štapom ili štakom nasred ceste dok auti prolaze, a na parkingu nijedan auto ili parkiran kombi samo da se onemogući pristup zgradi.
Lijepi pozdrav i nadam se da ćete uvažiti naše argumente, jer mislim da bi interesi većine građana trebali biti ispred interesa povlaštenog pojedinca
	Prijedlog se ne prihvaća. Člankom 15. Odluke definirano tko, kako i pod kojim uvjetima može rezervirati parkiralište, a sve u skladu s zakonskom regulativom za navedeno te isto više neće moći biti rezervirano.
Nepropisno parkiranje na način kako je to opisano kao i postupanje po istom nije predmet ove Odluke.

	46.
	Građanin 
	članak 10.
	Naplaćivanje parkiranja na kolniku (u ulicama gdje izgrađenih parkirališnih mjesta praktički ni nema) je blago rečeno loš način rješavanja problema, umjesto da se izgrade parkirališta i garaže, pa se onda i naplaćuje gdje ima potrebe i svrhe.
Naplata parkiranja u skoro svim ulicama Gornjeg grada izazvati će kaos u ulicama A. Hebranga, Krajnjoj, Izidora Kršnjavoga, Našičkoj, Podgoračkoj, Kranjčevićevoj i sl.
Ukoliko se već ide u naplatu praktički cijelog Gornjeg grada onda treba ili sve ili ostaviti kako je i bilo do sada.

Naplata na parkiralištima Vodovod-Osijek d.o.o.(istok i zapad), koja su izgrađena na čestici u vlasništvu tog trgovačkog društva, a ne Grada, je isto tako vrlo zanimljivo, te otvara brojna pitanja (Grad Osijek je djelomični vlasnik tog trg. društva).
	Prijedlog se ne prihvaća. Jedino uređenjem prometa i osiguravanjem zakonskih uvjeta za legalno parkiranje na kolniku (bočna parkirališta na kolniku jednosmjernih ulica) moguće je parkirališta obilježiti i staviti ih u sustav naplate. 
U navedenim ulicama promet se odvija u oba smjera i parkiranje je zabranjeno osnovnim prometnim pravilima, samim time parkirališta ne postoje, ne mogu se ocrtati, niti se mogu uvesti u naplatu.  


	
47. 
	Građanin
	članak 15.
	Na Vijencu Gorana Zobundžije izgraditi nadzemnu/podzemnu garažu na postojećem velikom parkiralištu.
Ograničiti da se na jedno ime i prezime može dobiti samo jedna povlaštena karta. Ima kućanstava s 2 osobe i 3 automobila.
Iako je stavljen znak da je parkiralište samo za osobna vozila redovito parkiraju furgone – dostavna vozila koji tamo danima stoje, zauzimaju mjesta dok stanari nemaju gdje parkirati – nitko ih ne kažnjava.
	Prijedlog će se uzeti u razmatranje, no on nije predmet ove Odluke.
Uvođenjem u naplatu parkirališta stanari stječu uvjete za dobivanje stanarskih karti. Stanarske karte i uvijete dobivanja stanarske karte i cijene istih nisu predmet ove Odluke.
Nepropisno parkiranje na opisani način kao i postupanje po istom nije predmet ove Odluke.

	48.
	Oprema Sancin d.o.o.
	članak 15.
	Potrebno je riješiti status parkirališta koja su
tvrtke uz dopuštenja i građevinske dozvole
vlastitim (značajnim) financijskim sredstvima
izgradile ispred svojih objekata za vlastite
potrebe (pošto ih Grad nikad nije izgradio, a
vjerojatno ne bi ni do danas). Ista parkirališta
cijelo vrijeme služe i javnoj uporabi, a sada bi
trebala biti u sustavu naplate parkiranja.
Minimum korektnosti bi bio da se za ista odobre
i omoguće povlaštene karte (za vlasnike i
zaposlenike tih tvrtki) u razini dosadašnjih
stanarskih, kad već pravednijeg rješenja
izgledno neće biti.
Sve ostalo bi bilo totalna nepravda.
	Navedeno nije predmet ove Odluke. 
Napominjemo da su sve legalno ili nelegalno izgrađene parkirališne površine na javnoj površini uvijek pa i u trenutku projektiranja i gradnje od strane pravnih ili fizičkih osoba bile javne i mogu biti samo javne, a samim time dostupne pod jednakim uvjetima svima. Istima upravlja Grad Osijek.

	49.
	Stanari Vij. Lj. Babića
	članak 10.
	Izuzeće od uvođenja naplate u Vij. LJ. Babića
	Prijedlog se ne prihvaća. Uvođenjem u naplatu parkirališta stanari stječu uvjete za dobivanje stanarskih karti. Stanarske karte i uvijete dobivanja stanarske karte i cijene istih nisu predmet ove Odluke.

	50.
	
prof. dr. sc. Srećko Jelinić
	
	1.Nema primjedbi o pogledu iznošenja pravnog temelja, točnije osnova za ovlast Grada za donošenje jedne ovakve odluke.


2.U drugom dijelu se navodi da je do sada ova komunalna djelatnost (pružanja usluge parkiranja na javnim površinama) bila u sustavu koncesije jednom trgovačkom društvu, te da je ugovor o koncesiji istekao 31. XII 2024. nakon kojeg razdoblja (još) traje slobodno parkiranje na javnim površinama u gradu Osijeku, vjerojatno do uvođenja novog sustava naplate korištenja javnih parkirališta. Trajanje kaosa do uvođenja novog sustava i štetu po gradski proračun ne treba spominjati, jer je riječ o općepoznatim stvarima.

3.Ključna novina je da se ubuduće organizacija parkiranja daje u nadležnost gradskoj tvrtci. NAŽALOST, OVAJ KJLJUČNI NAVOD TKO ĆE BITI ORGANIZATOR PRUŽANJA USLUGE PARKIRANJA NA JAVNIM GRADSKIM POVRŠINAMA NEDOSTAJE. Govori se samo o ISPORUČITELJU KOMUNALNE USLUGE (v.čl.6, čl. 7).  Predlaže se da se već ovom odlukom odredi budući isporučitelj ove komunalne usluge.

4.NEDOSTAJE I OBRAZLOŽENJE OVE KLJUČNE PROMJENE DO KOJE ĆE PRETPOSTAVLJENO DOĆI NAKON PRESTANKA KONCESIJE PRIVATNOM TRGOVAČKOM DRUŠTVU. Gradski vijećnici o ovomu mogu samo pretpostavljati kao i o razlozima zašto je gradski proračun uskraćen od naknade za parkiranja najveći dio ove kalendarske godine.  U stvarnosti neke lokalne samouprave su se odlučili ovu komunalnu djelatnost dati u koncesiju, a neke kao npr. grad Zagreb, ovu djelatnost obavljaju „u vlastitoj režiji“. Iskustva npr. Zagreba mogu dati obrazloženje zašto se u Osijeku napušta sustav koncesije iako je Gradskoj upravi poznata ukupno realizirana naknada od strane koncesionara i ono što je koncesionar uplaćivao Gradu (istina redovito, koliko se zna). 

5.RASPRAVA O BUDUĆEM ISPORUČITELJU OVE KOMUNALNE USLUGE ONOSNO TKO ĆE TO BITI VJEROJATNO ĆE NASTATI I U TIJEKU RASPRAVE O OVOJ ODLUCI. Ovo s obzirom na posebne ovlasti isporučitelja ove komunalne usluge (on donosi Opće uvjete isporuke, istina uz suglasnost Gradskog vijeća, donosi cjenik komunalnih usluga- istina uz suglasnost gradonačelnika itd. 

6.Pod t. PROCJENA SREDSTAVA POTREBNIH ZA PROVOĐENJE OVE ODLUKE  (uvodni dio, poseban naslov) piše da nije potrebno osigurati sredstva iz Proračuna Grada. Lijepo zvuči. Ali tko će osigurati sredstva za provedbu novog sustava naplate naknade za parkiranje, a ona će svakako biti velika? Ako će ih dati budući organizator pružanja usluga parkiranja, TADA JE TO POTREBNO I NAVESTI  iako će se de facto raditi sredstvima Grada.  Pretpostavka je da ova sredstva neće biti mala, jer treba postaviti odgovarajuće parkirne automate, izvršiti horizontalno obilježavanje parkirališnih mjesta, postaviti table s općim uvjetima, ne samo da to budu izvodi iz općih uvjeta itd.

7.Bilo bi poželjno naznačiti pretpostavljeni iznos potrebnih sredstava, jer taj trošak je usko vezan uz uvođenje novog sustava parkiranja i donošenje ove odluke.


8.NAKNADA ZA PARKIRANJE SE NAPLAĆUJE ZA PARKIRANJE NA JAVNIM PARKIRALIŠTIMA. NEDOSTAJE OPĆA ODREDBA KOJA PARKIRALIŠTA SE SMATRAJU JAVNIMA, a to podrazumijeva parkirališta na javnim površinama u vlasništvu grada, zatim na javnim prometnim površinama uz suglasnost nadležne policijske uprave. ZA PARKIRALIŠTA NA JAVNIM PROMETNIM POVRŠINAMA MORA SE PRIBAVITI SUGLASNOST NADLEŽNE POLICIJSKE UPRAVE, jer one su dio prometne infrastrukture i nesumnjivo smanjuju prometnu sigurnost. Pretpostavlja se da je ova suglasnost pribavljena u pogledu onih parkirališnih mjesta, koja se ovom odlukom predviđaju da će biti na prometnim površinama. Od  ranije, a tako bi moglo biti i ubuduće mnoge javne prometnice služe za parkiranje (npr. Hebrangova ulica i dr), a da se zato ne plaća nikakva naknada, a osim toga utječe se i na sigurnost odvijanja prometa. 













9.PREDLAŽE SE POD POSEBNOM ODREDBOM PROPISATI NA KOJIM JAVNIM PROMETNIM POVRŠINAMA JE MOGUĆE ORGANIZIRANO PRUŽANJE  USLUGE PARKIRANJA.   To bi značilo da parkiranje na drugim prometnicama NIJE DOPUŠTENO. Takve odluke za sada nema.







10.Iz javnih parkirališnih površina POTREBNO JE IZUZETI ONE POVRŠINE KOJE NISU JAVNO DOBRO (npr. zemljište oko višestambene zgrade u nekim slučajevima, KOLIKO JE POZNATO TO NIJE NITI PROSTOR KAMPUSA, JER ON PRIPADA SVEUČILIŠTU).  Katastarski podaci kazuju da ovakvih površina ima i da se unatoč toga na njima naplaćivala ili misli naplaćivati parkirališna naknada. U pripremi Odluke i predviđanja gdje će sve postojati javna parkirališta o ovomu bi trebalo voditi računa. ZATO SE PREDLAŽE DA NADLEŽNE SLUŽBE PREISPITAJU (ako to već nije učinjeno) DA LI SU SVE BUDUĆE PARKIRALIŠNE POVRŠINE JAVNE DA BI SE NAD NJIMA MOGAO USPOSTAVITI SUSTAV NAPLATE NAKNADE ZA PARKIRANJE. NADALJE POTREBNO JE IZUZETI PARKIRANJE NA NAGOSTUPU, JER TADA
nogostup prestaje biti onomu čemu je
namijenjen (kretanju pješaka). Ukoliko se
pak dijelovi nogostupa predviđaju i za
parkiranje, tada na nogostupu mora biti jasno obilježeno do koje crte se mogu naći parkirana vozila (npr. poseban je slučaj Pejačevićeva ulica, parkirališta s južne strane ulice, koja duboko zadiru u nogostup).Sadašnje stanje pokazuje „istjerivanje“pješaka s nogostupa.





1.NEDOSTAJE ODREDBA o tomu što se sve regulira u OPĆIM UVJETIMA organizatora pružanja usluge parkiranja. Ovo je od iznimne važnosti, jer se razlikuju pretpostavke primjene odluke kao općeg akta na razini lokalne samouprave i općih uvjeta koji su tek dio ugovora o parkiranju. No, to je već dio općeg ugovornog prava što je donositelju ovog akta, vjeruje se, poznato. 










12.KONAČNO, U RAZINI OPĆE PRIMJEDBE JE I NEPOSTOJANJE JASNOG OBRAZLOŽENJA  I NAVODA O POLITICI PARKIRANJA I ŠTO SE S OVOM ODLUKOM POSENO ŽELI POSTIĆI. 





13.POLITIKA PARKIRANJA je, barem po osobnom uvjerenju, omogućiti što veću dostupnost parkirališnih mjesta što većem boju korisnika  (to bi trebalo omogućiti ograničeno satno parkiranje na najduže vrijeme od početka parkiranja) i posebno dostupnost parkiranja uz što povoljnije uvjete u prostorima gdje se pojedinci ne parkiraju iz prozaičnih potreba, već iz nasušne potrebe u traženju zdravlja. ZATO JE NELOGIČNO DA SE JAVNA PARKIRALIŠTA UZ KBC  SVRSTAVAJU U PRVU ODNOSNO NULTU ZONU, a sutra bi naknada trebala biti najviša. Dovoljno je vrijeme parkiranja ograničiti na predviđeno prosječno trajanje liječničke usluge ili razloga posjete KBC-u! TO BI BIO ODRAZ SOCIJALNE POLITIKE, A NE PRIKUPLJANJA NOVCA (FISKALNA POLITIKA). Posebno je pitanje kako pratiti vrijeme zadržavanja na parkiralištu, no to je tehničko pitanje koje se ne rješava ovom odlukom.

14.U svakom slučaju, pozdravlja se uvođenje ograničenog satnog parkiranja, no pitanje je kako to pratiti i sankcionirati. Izlaz svakako nije pretpostavka o prelasku na 24 satno parkiranje!!!

15.MOGUĆNOST PARKIRANJA JE DIO KOMUNALNOG STANDARDA, A NE DIO FISKALNE POLITIKE GRADA ODNOSNO IZVORA PRIHODA. 





16.U OVOM PODNESKU POSEBNO NE ULAZIM U OPRAVDANOST PODJELE PARKIRALIŠNIH MJESTA U POJEDINE ZONE KAO NITI JE I ZAŠTO JE NPR. DIO ULICE SVETOG ROKA OD ILIRSKE ULICE  DO STROSMAJEROVE ULICE SLOBODAN ZA PARKIRANJE ODNOSNO NE SMATRA SE JAVNOM POVRŠINOM, A ODMAH IZA UGLA Pejačevićeva ulica se smatra zonom II!!! Da li je to samo apsurd ili pogodovanje nekomu ili tek propust?

Ko       



Konkretne primjedbe vezane uz članke:
17.NEDOSTAJE ODREĐENJE POJMA POVLAŠTENE KARTE, KOJE KARTE SE SMATRAJU POVLAŠTENIMA I U ČEMU SE SASTOJI POVLASTICA. Ova primjedba je vezana uz čl. 2 nacrta Odluke u kojem se daje značenje pojedinih pojmova, koji se koriste. Ovo pitanje ne može biti ostavljeno da se rješava u općim uvjetima organizatora pružanja usluge parkiranja i da se na taj način zaobilazi Gradsko vijeće iako Gradsko vijeće daje prethodnu suglasnost na opće uvjete prema čl. 6 st.1. nacrta Odluke. Naime, riječ je o prevažnim odredbama da bi se njihovo donošenje prepustilo organizatoru pružanja parking usluga, pa makar i uz odobrenje Gradskog vijeća.

18.Nedostaje određenje tko se smatra isporučiteljem komunalne usluge, te da li se vršenje ove komunalne usluge može dati u koncesiju. NO, TO JE DIO POLITIKE PARKIRANJA, A ONA NIJE JASNO NAZNAČENA U UVODNOM DIJELU TEKSTA ODLUKE. O ovomu je bilo prethodno riječi. 

19.NEDOSTAJE ODREĐENJE DA OPĆI UVJETI ISPORUKE KOMUNALNE USLUGE MORAJU BITI JAVNO DOSTUPNI KAKO BI SE KORISNICI PARKIRALIŠTA S NJIMA MOGLI UPOZNATI. U protivnom oni nemaju pravni učinak. O primjeni općih uvjeta kao sastavnog dijela ugovora o parkiranju isp. Zakon o obveznim odnosima, čl. 295 i sl., a posebno određenje da opći uvjeti obvezuju, mislimo na korisnika parkirališta, samo ako su mu bili poznati ili morali biti poznati u vrijeme sklapanja ugovora. Osim toga opći uvjeti mogu biti predmetom pobijanja  (v.čl. 296 ZOO), a što, ako su opći uvjeti neadekvatno sastavljeni,  otvara mogućnost njihovog pobijanja i nastanka brojnih sudskih parnica. CILJ JE SASTAVITI KVALITETNU ODLUKU u kojoj će se predvidjeti, između ostalog, prava i obveze korisnika parkiranja, sankcije za nepoštivanje pravila parkiranja itd. 
























20.POZDRAVLJA SE ODREĐENJE O OGRANIČENJU VREMENA PARKIRANJA U NULTOJ ZONI NA TRI SATA (čl. 11 st.2). No, postavlja se pitanje – kako ovo kontrolirati? Posebno je pitanje treba li vrijeme parkiranja odrediti i za neka druga parkirališna mjesta za kojima je „velika potražnja“. Cilj je poticati korisnike da sa svojim vozilima što manje opterećuju ograničeni broj parkirališnih mjesta.






21.U čl. 13 nacrta Odluke se krije odredba o onomu što smo ranije zvali DNEVNA KARTA ili PARKIRANJEM U TRAJANJU OD 24 SATA  s tim da odredba iz čl. 13 st.1. ima sve značenje ZABRANJENOG UGOVARANJA UGOVORNE KAZNE I IMA ZA CILJ PRIKUPITI NAKNADU ZA PARKIRANJE OD 24 SATA. NAIME, NE MOŽE SE PROPISIVATI, TO SE ČINI U ČL. 13 ST.1. NACRTA, PRAVNA PRETPOSTAVKA DA UKOLIKO KORISNIK JAVNOG PARKIRALIŠTA OSTAVI VOZILO NA ISTOM parkiralištu ili parkirališnom mjestu  DUŽE OD 15 MINUTA DA SE SMATRA DA JE SKLOPIO UGOVOR O KORIŠTENJU PARKIRALIŠTA NA 24 SATA. Kada počinje teći ovo vrijeme i do kada traje? Koja je sankcija za to? Nije određeno. Nadalje, ovo vrijeme ne može obuhvaćati i vrijeme u kojem se ne vrši naplata parkiranja. Jednako tako jako dvojimo da se ovo pitanje riješi u budućim općim uvjetima.




















22.Dopuštanje parkiranja u trajanju od 24 sata je suprotno politici parkiranja i stvaraju uvjeta za što širu dostupnost parkirališnih mjesta i drugima, a to nije moguće ako se predviđa mogućnost sklapanja ugovora na vrijeme od 24 sata. Ovom prilikom ne želimo spekulirati o pravnom određenju za slučaj neplaćanja naknade za parkiranje ili za slučaj zadržavanja parkiranog vozila izvan dopuštenog ili ugovorenog vremena. 


23.Kako se određuje visina naknade u ovom slučaju i prema kojim parametrima? OSIM TOGA OVAKVA ODREDBA SE LAKO MOŽE ZLOUPOTRIJEBITI NPR. PARKIRANJEM U NULTOJ ZONI U KOJOJ JE PRKIRANJE OGRANIČENO SAMO NA TRI  SATA, A TEMELJEM OVAKVE ODREDBE SE SMATRA DA JE UGOVORENO PARKIRANJE NA 24 SATA.  Upozorava se na opasnost od propisivanja prikrivene ugovorne kazne, o zakonitosti koje se već izjasnio Ustavni sud, čini mi se prije 17 godina. Ustavni sud se izjasnio o (ne)primjenjivosti ugovorne kazne kao sredstva za penaliziranje korisnika parkirališta, ali ne i u pogledu drugih sankcija za nepoštivanje ugovora o parkiranju. No, ovo već  prelazi zadaću stavljanja primjedbi na nacrt Odluke, a vjerujem kako su tvorci teksta ove odluke vrlo dobro upoznati sa svime ovime.  

24.Tamo gdje je propisano vremensko ograničenje parkiranja ne može doći do primjene odredba iz čl. 13 st.1. nacrta Odluke.  ALI TO TREBA ONDA I PROPISATI.








25.NEDOSTAJE ODREDBA O VISINI NAKNADE ZA PARKIRANJE U SLUČAJU KADA SE SMATRA DA JE UGOVORENO PARKIRANJE U TRAJANJU OD 24 SATA. Tako značajno pitanje se ne može uređivati općim uvjetima.


26.U ČL. 15 ST.2. PIŠE DA CIJENU POVLAŠTENIH KARATA ODREĐUJE ISPORUČITELJ USLUGE. To bi trebalo značiti samostalno i bez suglasnosti gradskog vijeća ili gradonačelnika. Bilo bi to nedopustivo i zato treba predvidjeti da se na cijenu povlaštenih karata, pri čemu se jasno određuje koje karte se smatraju povlaštenima, traži suglasnost.
















27.NE POSTOJI ODREĐENJE KOJE PARKIRALIŠNE KARTE SE SMATRAJU POVLAŠTENIMA I POD KOJIM UVJETIMA. Ukoliko se takvima smatraju i karte koje će se izdavati stanovnicima određenih zona ili ulica, tada to treba propisati ovom odlukom, a ne općim uvjetima. Koliko je poznato privilegij parkiranja u zoni stanovanja priznaje se u mnogim gradovima Europe, čak i na taj način da se parkirališna mjesta u zonama stanovanja u određenom broju rezerviraju samo za stanovnike određenog područja ili zone. Odobrenje za povlašteno parkiranje u zoni stanovanja (to nije samo u jednoj ulici) daje se u slučaju kada u nekoj konkretnoj ulici ima dovoljno mjesta za parkiranje stanovnika te ulice, ali ako nema tada se povlašteno parkiranje odobrava u više ulica, tj. u zoni stanovanja. Dosadašnja praksa je pokazala da je organizator parkiranja autonomno parkiranje u zoni stanovanja samostalno uskraćivao i svodio na stanovanje samo u jednoj ulici  dok je u susjednim ulicama bilo i slobodnih mjesta. Dakako da se time umanjivala kvaliteta stanovanja i komunalni standard građana!
Sve to je dio komunalnog standarda, a o kojem se, čini ne vodi računa.
28.Eventualni propusti i greške učinjene u pisanju ovih primjedbi molim da se prihvate tek kao poticaj za raspravljanje o ovoj važnoj Odluci.

	Prijedlog se ne prihvaća. U preambuli Nacrta Odluke o javnim parkirališnim mjestima na području grada Osijeka jasno je naznačen pravni temelj za donošenje navedene Odluke.
Prijedlog se ne prihvaća. Komunalna usluga parkiranja na uređenim javnim površinama povjerena je trgovačkom društvu GPP d.o.o. čiji je osnivač Grad Osijek kako bi se uveo redu u sustav naplate parkiranja.

Prijedlog se ne prihvaća. Odlukom o obavljanju komunalnih djelatnosti (Službeni glasnik Grada Osijeka br. 8/23, 8/24 i 3/25) predmetna djelatnost je povjerena trgovačkom društvu GPP d.o.o. 


Prijedlog se ne prihvaća. Predmetni način naplate parkiranja će biti učinkovitiji od načina na koji je to radio koncesionar.




Prijedlog se ne prihvaća. Odlukom o obavljanju komunalnih djelatnosti (Službeni glasnik Grada Osijeka br. 8/23, 8/24 i 3/25) predmetna djelatnost je povjerena trgovačkom društvu GPP d.o.o. 


Za provođenje ove Odluke nije potrebno osigurati sredstva iz Proračuna Grada Osijeka. Za implementaciju i provedbu sustavna naplate komunalne usluge parkiranja na uređenim javnim površinama  osigurat će trgovačko društvo GPP d.o.o.


Za provođenje ove Odluke nije potrebno osigurati sredstva iz Proračuna Grada Osijeka. Za implementaciju i provedbu sustavna naplate komunalne usluge parkiranja na uređenim javnim površinama  osigurat će trgovačko društvo GPP d.o.o.
Prijedlog se ne prihvaća. Prometni elaborat je u izradi, te će isti sukladno  članku 5. Zakona o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24) biti dostavljen PU Osječko baranjskoj na suglasnost čime se ispunjavaju zakonske odredbe.
Grad Osijek, Upravni odjel za komunalno gospodarstvo i promet ishodio je suglasnost Ministarstva unutarnjih poslova, Policijske uprave osječko – baranjske, KLASA: NK-UP/I-211-01/25-01/1, URBROJ: 511-07-05-25-40 od 29. kolovoza 2025.
U Ulici A. Hebranga postoji mogućnost izmjene regulacije prometa i prenamjene iz dvosmjernog u jednosmjerno prometovanje s obilježavanjem parkirališta na kolniku ili dogradnjom postojećeg kolnika kako bi se ozakonilo bočno parkiranje uz dostatnu širinu ostatka kolnika za dvosmjerni promet. Navedeno će biti naknadno razmatrano. 
Prijedlog se ne prihvaća. Odlukom su navedene ulice u kojima se organizira sustav naplate. Prometnim elaboratom obilježavanja parkirališta i uređenja prometa definirat će se sukladno zakonskim propisima parkirališna mjesta, te za isto ishoditi suglasnost sukladno  članku 5. Zakona o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24). Napominjemo da jedino  uređenjem prometa i osiguravanjem zakonskih uvjeta za legalno parkiranje na kolniku (bočna parkirališta na kolniku jednosmjernih ulica) moguće je parkirališta obilježiti i staviti ih u sustav naplate. A sve na temelju Prometnog elaborata  i ishođene suglasnosti.

Prijedlog se ne prihvaća. Članak 25. stavak 1. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) propisuje da se Pod uslugama parkiranja na uređenim javnim površinama i u javnim garažama podrazumijeva se upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima. Pod navedenim uslugama ne podrazumijeva se pružanje usluga parkiranja na površinama i garažama koje nisu u vlasništvu jedinice lokalne samouprave. Iz navedenog se da zaključiti da je jasno da će se naplata parkirališta provoditi na uređenim javnim površinama i u javnim garažama u vlasništvu Grada Osijeka.
Parkiranje na nogostupu je dopušteno ako je za kretanje pješaka ostavljeno najmanje 1,6 m širine na površini za kretanje pješaka, s tim da ta površina ne može biti uz rub kolnika. Uvjeti u Ulici P. Pejačevića su upravo u skladu s člankom 82. stavkom 2. Zakona o sigurnosti prometa na cestama (Narodne novine 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24).

Prijedlog se ne prihvaća. Članak 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) propisuje opće uvjete isporuke komunalne usluge. Stavak 3. istog članka propisuje što se utvrđuje općim uvjetima: 1. uvjeti pružanja odnosno korištenja komunalne usluge, 2. međusobna prava i obveze isporučitelja i korisnika komunalne usluge i 3. način mjerenja, obračuna i plaćanja isporučene komunalne usluge. Opći uvjeti predstavljaju standardni alat dopune i tehničke razrade ugovornih odnosa, osobito kod javnih usluga. Njihova svrha nije derogacija odluke, nego preciziranje načina provedbe, modela evidencije, tehnički i činjenično razrađuju provedbu (npr. način kontrole, vrijeme obračuna, prigovore i sl.).
Prijedlog se ne prihvaća. U nacrtu Odluke jasno je naglašeno što se želi postići predmetnom Odlukom.


Prijedlog se djelomično prihvaća.
Parkirališta u Ulici Franje Mückea,  Christiana Monspergera, Ulici Josipa Huttlera i Park kraljice Katarine Kosače od Ulice cara Hadrijana do Crkvene ulice svrstavaju su iz zone „0“ u zonu „I“



Navedeno nije predmet ove Odluke.

Prijedlog se ne prihvaća. Praksa je pokazala da dostupnost parkirališta građanima upravo uvođenjem naplate veća. Uvođenjem naplate destimulira se korištenje osobnog vozila za dolazak u središte grada a istovremeno potencira korištenje javnog gradskog prijevoza, smanjenje se zagađenja, potrošnja energenata, zagrijevanje atmosfere i sl., a istovremeno stanarima osigurava pogodnosti korištenjem povlaštenih stanarskih karata.
Prijedlog se ne prihvaća. U navedenom dijelu Ulice sv. Roka nema izgrađenih parkirališta samim time nema se šta ni staviti u sustav naplate. Parkirališta koja se mogu staviti u sustav naplate moraju biti zakonski propisnih dimenzija, obilježena sukladno izrađenom elaboratu i za koji je ishođena suglasnost.






Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplatom propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).



Prijedlog se ne prihvaća. Odlukom o obavljanju komunalnih djelatnosti (Službeni glasnik Grada Osijeka br. 8/23, 8/24 i 3/25) predmetna djelatnost je povjerena trgovačkom društvu GPP d.o.o. koji je isporučitelj ove komunalne usluge.

Prijedlog se ne prihvaća. Sukladno članku 11. stavak 1. Zakona o pravu na pristup informacijama („Narodne novine“ broj  25/13, 85/15 i 69/22) tijela državne uprave, druga državna tijela, jedinice lokalne i područne (regionalne) samouprave i pravne osobe s javnim ovlastima dužne su provoditi savjetovanje s javnošću pri donošenju zakona i podzakonskih propisa, a pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba. Budući da isporučitelj komunalne usluge parkiranja, u konkretnom slučaju trgovačko društvo GPP d.o.o. nije tijelo državne uprave, nema obveze provođenja savjetovanja s javnošću. Obveza provođenja savjetovanja s javnošću obvezna  za opći akt odnosno za Nacrt Odluke o javnim parkiralištima na području grada Osijeka dok opće uvjete donosi isporučitelj komunalne usluge stoga nije dužan provesti savjetovanje s javnošću, već je isporučitelj komunalne usluge dužan dobiti suglasnost predstavničkog tijela jedinice lokalne samouprave. 
Članak 30. stavak 4. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) da se opći uvjeti objavljuju se u službenom glasilu jedinice lokalne samouprave, na njezinim mrežnim stranicama te na oglasnoj ploči i mrežnim stranicama isporučitelja komunalne usluge. Člankom 295., stavkom 5. Zakon o obveznim odnosima („Narodne novine“ broj35/05, 41/08, 125/11, 78/15, 29/18, 126/21, 114/22, 156/22, 155/23) propisano je da Opći uvjeti obvezuju ugovornu stranu ako su joj bili poznati ili morali biti poznati u vrijeme sklapanja ugovora.
Prijedlog se ne prihvaća. Kontrola ograničenja parkiranja u „0“ zoni nije predmet ove Odluke, već uspostavom naplate Isporučitelja komunalne usluge. Pri određivanju lokacija koje su u „0“ zoni i „I“ zoni vodilo se računa o potrebama svi korisnika parkirališta. Naime, „0“ zona je zamišljena da bude parkiralište s vremenskim ograničenjem s ciljem poticanja veće izmjene korisnika a sve u svrhu omogućavanja pristupa institucijama i ustanovama svim građanima. U „0“ zoni postojati će ograničenja kupnje karata a sve u svrhu postizanja prethodno navedenog. Upravo iz razloga ograničenja koja će biti u „0“ zoni ista nije zahvaćala veći broj parkirališta.
Prijedlog se ne prihvaća. Zakon o obveznim odnosima („Narodne novine“ broj35/05, 41/08, 125/11, 78/15, 29/18, 126/21, 114/22, 156/22, 155/23) članak 249., stavak 1. propisuje da volja za sklapanje ugovora može se izjaviti riječima, uobičajenim znakovima ili drugim ponašanjem iz kojega se sa sigurnošću može zaključiti o njezinu postojanju, sadržaju i identitetu davatelja izjave.  Navedeno omogućuje sklapanje ugovora ponašanjem, odnosno konkludentnim očitovanjem volje, kad korisnik koristi uslugu i zna, ili može znati, da ta usluga ima određenu cijenu i uvjete. Ne radi se o ugovornoj kazni, već o naplati korištene usluge. Ova odredba ne uvodi ugovornu kaznu (penale), nego definira standardni oblik ugovora koji se automatski aktivira ako korisnik koristi parkiralište suprotno pravilima naplate (npr. bez kupnje karte, bez odlaska u roku 15 minuta).
Zakon o komunalnom gospodarstvu ovlašćuje jedinice lokalne samouprave da donose odluke kojima se uređuju uvjeti pružanja komunalnih usluga, uključujući naplatu i organizaciju javnih parkirališta (članak 104.).
Tvrdnja da je riječ o "pravnoj fikciji" ne stoji, jer se ne radi o proizvoljnom pripisivanju ugovora, već o zakonitoj konkludentnoj radnji korisnika. Ako korisnik ulazi na javno parkiralište označeno kao parkiralište s naplatom, poznaje ili može upoznati uvjete korištenja (istaknuti su na lokaciji), ostaje duže od 15. minuta bez valjanje parkirališne kare.

Prijedlog se ne prihvaća. Pitanje "kada počinje teći vrijeme od 24 sata" je jasno određeno odnosno počinje kad korisnik ostavi vozilo na parkiralištu duže od 15 minuta bez plaćanja redovne cijene, a završava nakon isteka 24 sata od tog trenutka. Kontrola će se vršiti fizičkim obilaskom ili sustavom kamara, odnosno digitalne kontrole.
Prijedlog se ne prihvaća. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplato propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).




Prijedlog se ne prihvaća. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplato propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).
Prijedlog se ne prihvaća. Sustavi javnih parkirališta uobičajeno funkcioniraju prema unaprijed poznatim pravilima, istaknutima na lokaciji ili putem digitalnih platformi, a korisnik svojom radnjom ulaska i zadržavanja pristaje na te uvjete.
Prijedlog se ne prihvaća. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplato propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24). Člankom 55. stavkom 1. Zakona o komunalnom gospodarstvu propisano je da je isporučitelj komunalne usluge dužan za cjenik komunalnih usluga i za svaku njegovu izmjenu ili dopunu pribaviti prethodnu suglasnost gradonačelnika jedinice lokalne samouprave na području na kojem se isporučuje komunalna usluga. Stavak 2. istog članka propisuje da prijedlog cjenika sadrži: 1. vrstu komunalne usluge te način obračuna i plaćanja te usluge; 2. strukturu cijene komunalne usluge; 3. datum od kojega se primjenjuje cijena.

Prijedlog se ne prihvaća. Navedeno je predmet Općih uvjeta isporuke komunalne usluge parkiranja na uređenim javnim parkiralištima s naplato propisanih člankom 30. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24) i Cjenika propisanog člankom 55. Zakona o komunalnom gospodarstvu („Narodne novine“ broj 68/18, 110/18-Odluka USRH, 32/20 i 145/24).



















